Calon Pro-M UTM mendekati mahasiswa

10hb Januari 2009
: Duta-duta Pro Mahasiswa hari ini telah memulakan rapat umum untuk bertemu mata dengan mahasiswa UTM bertempat di Arked Meranti. Rapat Umum ini diadakan bagi memperkenalkan Pro Mahasiswa yang bertanding untuk Kerusi Umum. Anis Bin Abd Wahab dalam ucapannya menerangkan berkenaan manifesto Pro Mahasiswa yang di bawa pada pilihanraya kali ini. Empat agenda dalam manifesto yang akan di bawa oleh Pro Mahasiswa iaitu berkenaan Akademik, Kebajikan, Kepimpinan dan Perpaduan. Rapat umum ini diihat berjaya untuk menarik perhatian Mahasiswa yang hadir.
Respon yang diterima selepas rapat umum berakhir sangat baik dan kebanyakannya teruja untuk mengikuti siri-siri rapat umum seterusnya. Pro Mahasiswa berterima kasih kepada semua yang sudi meluangkan masa untuk mendengar sedikit ucapan dari duta-duta Pro M termasuk wakil Evolusi mahasiswa. Terima kasih juga kepada pihak keselamatan UTM yang banyak membantu dan menjaga Pro M sepanjang pilihanraya berlangsung.
Student Power!!
http://promahasiswautm.blogspot.com


Gelombang Oren menghangatkan PRK UTM 2009

UTM Skudai, 8 Januari
: Hari yang ditunggu-tunggu telah tiba. Kehadiran Gelombang "Oren" Pro Mahasiswa hari ini telah menghangatkan kembali Politik Kampus UTM pada hari pertama penamaan calon.
Seawal 7.45 AM, Sebanyak 50 buah Motosikal telah mula berarak di sekitar UTM bagi memberi isyarat kepada awal kepada Mahasiswa khususnya ASPIRASI bahawa Pro Mahasiswa telah bersedia untuk berpencak di gelanggang dan bersungguh-sungguh dalam pilihan raya Kampus pada kali ini.
Pro Mahasiswa UTM kemudiannya berkumpul dan berarak bermula dari bangunan Persatuan Pelajar (SUB) untuk mengiringi duta-duta Pro Mahasiswa UTM sehingga ke Pusat penamaan calon bertempat di Rumah Alumni UTM. Laungan "Student Power!!" memecahkan kesunyian sepanjang perarakan berlangsung.
Kehadiran Penyokong Pro Mahasiswa di pusat penamaan calon telah mendapat perhatian ramai "
jurugambar
" yang telah di tugaskan "
khas
" untuk Pro Mahasiswa. Sesuatu yang berbeza dengan kampus-kampus lain, bayang-bayang penyokong ASPIRASI @ Evolusi Mahasiswa yang di khabarkan akan keluar dengan seragam merah tidak kelihatan sepanjang penamaan calon berlangsung. Namun, Kehadiran Pengetua-pengetua kolej, staf HEP, dan pegawai keselamatan di pusat penamaan calon sekurang-kurangnya memeriahkan pilihan raya kampus UTM pada kali ini dengan reaksi yang pelbagai dalam menyambut kehadiran Pro Mahasiswa.
Perjalanan sepanjang penamaan Calon hari ini dilihat berjalan lancar walaupun ada sedikit sekatan semasa perarakan yang di lakukan oleh Pegawai Keselamatan UTM, akan tetapi masalah tersebut dapat diselesaikan dengan baik hasil perbincangan saudara Hafiz Mohamad, Selaku ketua Jentera Pro Mahasiswa dengan pihak keselamatan. Sebelum bersurai, Lagu UTM - Keunggulan terbilang di nyanyikan menandakan kesediaan Pro Mahasiswa bersama-sama universiti bagi membangunkan UTM pada masa akan datang.
Penamaan Calon hari ini berakhir dengan aman dan tenteram walaupun sebelum ini ada ugutan dan amaran yang telah di terima oleh penyokong mahupun calon Pro Mahasiswa itu sendiri.
"Mahasiswa tidak perlu gentar dan takut dengan ugutan atau amaran seperti ini kerana kita sebagai mahasiswa mempunyai hak dalam pilihanraya kampus."
Tegas Saudara Hafiz selaku ketua jentera Pro Mahasiswa.
Anis Bin Abd Wahab dalam ucapannya juga berharap pihak pentadbiran memberi ruang yang seluas-luasnya kepada Mahasiswa untuk berpencak di arena pilihanraya kampus pada kali ini agar tidak wujud sebarang ketidakpuashatian dan sebarang tindakan provokasi pada masa akan datang.
Pro Mahasiswa juga berharap pilihanraya pada kali ini lebih bersih, adil dan telus dan bebas dari sebarang campurtangan pihak "atasan". Berikan hak mahasiswa kepada mahasiswa. Seluruh jentera Pro Mahasiswa UTM akan berusaha upaya bagi memastikan pilihanraya kampus kali ini bakal merubah kepimpinan kampus UTM ke arah lebih mantap.
Student..Power!!!
http://promahasiswautm.blogspot.com


Harga Tiket Bas Naik Musim Cuti

MUSIM perayaan adalah masa dinantikan oleh kebanyakan masyarakat mahasiswa. Ketika inilah mahasiswa mengambil peluang pulang ke kampung halaman bertemu keluarga dan sahabat handai di samping melepaskan tekanan sebagai mahasiswa di kampus.
Ironinya, semangat untuk pulang ke kampung menjadi hambar apabila menyaksikan kerakusan sesetengah pihak yang cuba menangguk di air yang keruh. Pengusaha bas mahupun teksi sewenang-wenangnya menaikkan caj perkhidmatan pada musim perayaan.
Sebagai contoh, kos perjalanan dari Skudai ke Melaka menggunakan perkhidmatan bas ekspres dinaikkan daripada RM19 (termasuk 30 peratus surcaj) kepada RM22, manakala dari Skudai ke Kuala Lumpur dinaikkan daripada RM31.20 mencecah RM35.
Lebih memeranjatkan ada pengusaha tiket bas menaikkan harga sehingga 100 peratus. Kos perjalanan ke Utara (Kedah) sebagai contoh meningkat daripada RM73 kepada RM150. Ini belum menyentuh sikap pemandu teksi di Skudai yang rata-rata menggantikan bahan bakar petrol kepada NGV untuk mengurangkan kos.
Fakta menunjukkan, seunit liter NGV yang digunakan memakan kos hanya 68 sen seliter, bermakna penggunaan satu kilometer bagi teksi hanya sekitar 4 hingga 8 sen satu kilometer. Dengan jarak perjalanan dari Skudai ke Universiti Teknologi Malaysia (UTM) kurang 10km dan keadaan trafik yang sentiasa lancar, mahasiswa dikenakan caj RM12 hingga RM20 bagi sebuah teksi.
Caj RM7 seorang pula dikenakan untuk destinasi berbeza mahupun masih dalam UTM. Jika didarabkan kepada empat penumpang sebuah teksi, sekali perjalanan pemandu teksi mendapat kutipan caj mencecah RM28.
Justeru, selaku mahasiswa yang responsif kami Majlis Perwakilan Pelajar Universiti Teknologi Malaysia (MPP UTM 2008/09) menyeru pihak yang terbabit supaya mematuhi undang-undang dan tidak mengeksploitasikan keadaan.
Pihak bertanggungjawab pula diminta supaya mengenakan tindakan tegas kepada pengusaha yang sering mengambil kesempatan.
ABDUL HADI ABDUL HALIM,
Presiden Majlis Perwakilan Pelajar 2008/09,
Universiti Teknologi Malaysia.
Sumber:
Berita Harian - 30/01/09


Mahasiswa UTM Mengecam Tindakan Israel

UTM Skudai, 2 Januari 2009
: Keganasan Zionis terhadap umat Islam di Palestin pada 27hb Disember 2008 lepas telah meletuskan api kemarahan Umat Islam di seluruh dunia. Rentetan daripada peristiwa tersebut, lebih kurang 800 Mahasiswa Islam UTM yang terdiri daripada pimpinan-pimpinan pelajar, staf-staf UTM telah berkumpul di perkarangan Masjid Sultan Ismail UTM bagi menyatakan ketidakpuashatian terhadap kekejaman yang menyebabkan hampir 400 nyawa terkorban dan 2000 yang lainnya cedera di Palestin.

Himpunan aman hari ini dimulakan dengan laungan-laungan Semangat 'hidup Islam, hancur yahudi' sambil diselang-selikan dengan laungan Takbir untuk menarik perhatian golongan-golongan mahasiswa bagi bersama-sama di dalam himpunan tersebut. Pelbagai Sepanduk dan poster yang mengutuk kekejaman Israel telah dinaikkan. Turut bersama-sama dalam perhimpunan hari ini adalah pelajar-pelajar antarabangsa (Indonesia, Iran, Palestin, Turki dll) yang menuntut di UTM Skudai

Himpunan hari ini telah diketuai oleh Saudara Mohd Amin Bin Mohd Hamami, selaku wakil Mahasiswa Islam UTM . Beliau telah memberikan sedikit ucapan bagi menaikkan dan membangkitkan semangat bencikan Israel. Ini merupakan respon dari mahasiswa UTM terhadap tindakan Israel yang telah menafikan hak kemanusiaan rakyat Palestin. Saudara Amin juga meminta umat Islam pada keseluruhannya supaya memberikan bantuan dan sumbangan semampu yang boleh bagi memastikan saudara seakidah kita di palestin tidak terus teraniaya oleh kekejaman Zionis. Selain itu, beliau juga meminta supaya Umat Islam khususnya di UTM memboikot barangan-barangan yahudi dan tidak menggunakan produk-produk keluaran Yahudi ada di dalam negara kita.

Tahniah buat mahasiswa yang telah berjaya melontarkan suara membantah keganasan Israel. Di sinilah bermulanya langkah awal mahasiswa ke arah menjana minda yang mampu berfikir, apatah lagi buat mahasiswa Muslim; apabila dikaitkan dengan isu Palestin. Semoga semangat mahasiswa Muslim sedar UTM untuk mempertahankan kalimah ALLAH di muka bumi akan menimbulkan kesedaran di kalangan mahasiswa lain yang sebelum ini buat endah tak endah pada isu Palestin. Walau bagaimanapun, ana tetap ingin menyatakan rasa kesal pada sesetengah sahabat yang bagaikan tidak peduli akan nasib saudara seagama di Palestin apabila memberi respons "
malas la
", "
nak tidur la
" ketika ana mengajak bersama-sama membantah serangan Israel ke atas Palestin. Apatah lagi apabila membeli-belah, walaupun tahu tentang barangan yahudi, masih tetap ingin membelinya. Ana betul-betul kecewa kerana entah ke mana sensitiviti sahabat-sahabat sebagai Muslim apabila melihat saudara seagama diperkotak-katikkan sedangkan sebelum ini kita sama-sama membantah tindakan Israel menawan Baitulmaqdis. Semoga ALLAH memberi kesedaran kepada sahabat-sahabat dan semoga ALLAH terus memberi kekuatan kepada ana untuk membuka minda sahabat-sahabat supaya mereka mampu menilai setiap tindakan dan cakna terhadap isu umat.

Rasulullah s.a.w bersabda yang bermaksud:
"Perumpamaan orang mukmin dalam kasih sayang, ramah mesra dan hubungan baik mereka adalah seperti satu jasad, apabila satu anggota padanya sakit akan menyebabkan semua anggota berjaga malam menahan sakit."
 (HR Muslim)

Rasulullah s.a.w juga bersabda yang maksudnya::
"Janganlah salah seorang daripada kamu berpeluk tubuh dalam keadaan seseorang itu dibelasah secara zalim, kerana laknat akan turun ke atas orang yang menyaksikan ketika mereka tidak mempertahankannya."
 (HR at-Tabrani)

Save al-Aqsa...Mahasiswa Power!


Negara Islam Perlu Bersatu - Ahmadinejad

ALGIERS 12 Jan. - Presiden Iran, Mahmoud Ahmadinejad menyeru negara-negara Islam supaya bersatu bagi menamatkan pembunuhan kaum yang giat dilakukan oleh Israel ke atas penduduk Palestin di Genting Gaza.
Beliau membuat seruan itu selepas rundingan dengan Presiden Algeria, Abdelaziz Bouteflika, di sini semalam.
Mahmoud memberi amaran, jika langkah-langkah global tidak diambil segera oleh negara-negara bebas dan merdeka untuk menghentikan pengeboman Israel ke atas Gaza, "rantau ini, dunia Islam dan umat manusia seluruhnya akan berdepan dengan malapetaka kemanusiaan terbesar dalam sejarah."
Beliau menggesa sekatan politik dan ekonomi dikenakan secara bersepadu ke atas Israel.
Menurut Presiden itu, Iran akan memberikan "segala bentuk sokongan" untuk memerangi keganasan Israel dan mencegah "peringkat genosid baru" dalam kempen rejim Zionis itu ke atas rakyat Palestin.
Sambil memberi amaran dunia Islam serta para pemimpinnya memikul "tanggungjawab terbesar dalam sejarah" untuk bertindak, Mahmoud berkata, rakyat dan kerajaan negara Islam "mampu memarakkan intifada Palestin."
Beliau merujuk kepada dua pemberontakan Palestin menentang pendudukan Israel pada 1987 dan 2000.
Israel mula mengerahkan askar simpanannya memasuki Genting Gaza semalam ketika pertempuran sengit terus meletus sekalipun Majlis Keselamatan Pertubuhan Bangsa-Bangsa Bersatu (PBB) telah menuntut agar gencatan senjata dilaksanakan di wilayah Palestin itu.
- AFP
Sumber:
http://utusan.com.my


Pro-Aspirasi mendahului di UTM Skudai

malaysiakini

Jimadie Shah Othman & Ling Fong Ng | Jan 9, 09 5:56pm

Kumpulan Pro-Aspirasi di Universiti Teknologi Malaysia (UTM) memenangi enam kerusi tanpa bertanding selepas selesai proses pencalonan bagi pilihanraya kampus di universiti tersebut di Skudai, Johor semalam.

Ini ekoran kegagalan kumpulan Pro-Mahasiswa - yang dianggap sebagai anti-establishment - mengemukakan calon mereka bertanding di kerusi terbabit.

Pro-Aspirasi yang cenderung kepada kerajaan, menang tiga kerusi di Fakulti Kejuruteraan Awam dan tiga lagi di Fakulti Alam Bina.

Situasi di universiti di Selatan Semenanjung itu berbeza sekali dengan keputusan awal di Universiti Kebangsaan Malaysia (UKM) semalam yang memihak kepada kumpulan Pro-Mahasiswa selepas proses penamaan calon.

Kumpulan Pro-Mahasiswa UKM itu menang empat kerusi tanpa dilaporkan menang tanpa bertanding.

Calon mereka menang tanpa bertanding dua kerusi Fakulti Kejuruteraan dan satu kerusi di Fakulti Pengajian Islam apabila kumpulan Pro-Aspirasi gagal mengemukakan tiga calon.

Manakala satu lagi kerusi dimenangi apabila bantahan calon Pro-Mahasiswa terhadap calon Pro-Aspirasi, diterima pihak suruhanjaya pilihanraya kampus universiti berkenaan.

UTM akan mengadakan pilihanrayanya kampusnya  13 Januari ini - dengan tempoh berkempen ditetapkan selama lima hari, mulai semalam.

Seramai 85 calon akan bertanding merebut 45 kerusi - iaitu 30 kerusi fakulti, 10 kerusi umum serta lima lagi kerusi di kampus Kuala Lumpur.

Proses penamaan calon semalam difahamkan berlangsung tanpa sebarang insiden tidak diingini.


Pro-Mahasiswa Menang 10 Kerusi di UTM

Alhamdulillah, semalam merupakan pilihanraya kampus bagi UTM. Perjalanan hari pengundian di semua Fakulti berjalan lancar. Pengundian telah bermula pada pukul 9 pagi dan berakhir pada 5 Petang.
Keputusan PRK 2008:
Fakulti Kejuruteraan Awam
3 kerusi dimenangi oleh Aspirasi (menang tanpa bertanding)
Fakulti Alam Bina
3 Kerusi dimenangi oleh Aspirasi (menang tanpa bertanding)
Fakulti Pendidikan
2 kerusi dimenangi Pro Mahasiswa
, 1 kerusi Aspirasi
Fakulti Kejuruteraan Kimia dan Kejuruteraan Sumber Asli
1 Kerusi dimenangi Pro Mahasiswa
, 2 Kerusi Aspirasi
Fakulti Sains
1 Kerusi dimenangi Pro Mahasiswa
, 2 Kerusi Pro Aspirasi
Fakulti Sains Komputer dan Sumber Maklumat
3 Kerusi dimenangi Pro Aspirasi
Fakulti Kejuruteraan Elektrik
1 Kerusi dimenangi Pro Mahasiswa
, 2 Kerusi Pro Aspirasi
Fakulti Kejuruteraan Sains Geoinformasi
3 Kerusi dimenangi Pro Aspirasi
Fakulti Pengurusan dan Pembangunan Sumber Manusia
1 Kerusi dimenangi Pro Mahasiswa
, 2 Kerusi Pro Aspirasi
Fakulti Kejuruteraan Mekanikal
3 Kerusi dimenangi Pro Aspirasi
Kerusi Umum :
2 Kerusi dimenangi Pro Mahasiswa
, 8 Kerusi Pro Aspirasi
Kerusi UTMKL:
2 Kerusi dimenangi Pro Mahasiswa
, 3 Kerusi Pro Aspirasi
ProMahasiswa telah memenangi 10 daripada 45 kerusi yang dipertandingkan.
Calon Fakulti Pro Mahasiswa Yang Telah Menang PRK '08
Mohd Fais Bin Yahya
2 SPI
Pengajian Islam
(931 Undi)
Mohd Syahir Bin Hassim
2 SPI
Pengajian Islam
(933 Undi)
Nor Arizal b Ramli
3 SKP
FKKKSA
Mohd Ariffudin Bin Shamsudin
2 SSE
FS
Siti Hasunah Bt Mohammad
3 SET
FKE
(844 undi)
Wong Ye Sing
2 SHR
FPPSM
Calon Umum Pro Mahasiswa Yang Telah Menang PRK '08
Nur Azim Fahada bin Ahmad
2 SEM
FKE
(6509 undi)
Mohd Affendi bin Ismail
2 SAW
FKA
(8623 undi)
Student..Power!!!
**Maklumat terkini akan di kemaskini dari masa ke semasa
http://promahasiswautm.blogspot.com


Prof. Dr. Marzuki TNC ( Inovasi dan Penyelidikan) UTM

UTM Skudai: Pengarah Pusat Universiti Malaysia-Jepun, Prof. Dr. Marzuki Khalid dilantik sebagai Timbalan Naib Canselor (TNC) Bahagian Inovasi dan Penyelidikan Universiti Teknologi Malaysia (UTM) bagi tempoh tiga tahun iaitu mulai tahun ini hingga 2012.
Prof. Dr. Marzuki, 50, merupakan seorang yang berpengalaman luas dalam bidang inovasi serta penyelidikan dan dilantik menjadi TNC selepas Jawatankuasa Pemilih dianggotai Naib Canselor dan Timbalan Naib Canselor menyokong pelantikannya memegang jawatan itu. Beliau menerima diploma 'First Class' dalam bidang Kejuruteraan Elektrik (Kuasa) dan Anugerah Pelajar Terbaik daripada Universiti Teknologi Malaysia pada tahun 1980. Beliau menyambung master di Cranfield Institute of Technology, United Kingdom dan menerima PhD dalam bidang Neuro-Control di University of Tokushima, Jepun pada tahun 1994. Beliau turut mendapat anugerah "International Exchange Award for Outstanding Research Accomplishment" daripada Graduate School of Engineering di University of Tokushima, Jepun dan anugerah daripada C&C Foundation, NEC, Jepun (1992).
Lagi mengenai Prof. Dr. Marzuki
Pemilihan beliau selaras dengan dasar baru UTM yang sedang menuju menjadi universiti berteraskan penyelidikan kerana kelayakan memegang jawatan dalam bidang penyelidikan robotik dan kecerdasan buatan (Centre for Artificial Intelligence and Robotics (CAIRO)).
Beliau berkata, jawatan TNC penting kerana ia membabitkan banyak tanggungjawab dan berharap dengan kepercayaan Jawatankuasa Pemilih itu, mampu melaksanakan dasar baru UTM sekali gus mengharumkan nama universiti.
http://pmiutm.blogspot.com


Program GAMIS Bersama Masyarakat

Bersempena dengan Tahun Baru Cina yang bakal menjelang, Gabungan Mahasiswa Islam Se-Malaysia (GAMIS) Johor akan mengadakan Program GAMIS Bersama Masyarakat bertempat di Hospital Sultanah Aminah, Johor Bahru. Program yang bertujuan untuk meraikan pesakit-pesakit berbangsa Cina di hospital tersebut diharapkan dapat menggambarkan keindahan perpaduan rakyat berbilang kaum di negara ini disamping memperkenalkan GAMIS Johor kepada masyarakat. Mahasiswa yang berminat untuk bersama-sama menyelami perasaan pesakit-pesakit berbangsa Cina yang tidak berpeluang untuk menyambut Tahun Baru Cina bersama keluarga di rumah amat dialu-alukan untuk menghubungi Akhi Zul Hilmey (013-7143840) untuk maklumat lanjut mengenai program ini.
Pencetus Revolusi Mahasiswa Selatan
http://gamisjohor.blogspot.com


Rapat Umum Selamatkan Gaza

Rakyat Malaysia di jemput hadir dalam Rapat Umum Selamatkan Gaza bagi menyatakan sokongan terhadap rakyat Palestin di Gaza dan mengutuk kezaliman yang dilakukan olah rejim Zionis ke atas mereka.
Anjuran :
 Aman Palestin
Tarikh :
 10 Januari 2009M/13 Muharram 1430h
Masa   :
 10 pagi hingga 12 tengahari.
Objektif
-Menyatakan kebersamaan rakyat Malaysia dalam menghadapi penderitaan yang dialami oleh rakyat Palestin di Gaza.
-Memberi sokongan dan kepedulian rakyat Malaysia terhadap saudara mereka di Gaza.
-Megutuk kezaliman yang dilakukan oleh rejim Zionis Yahudi ke atas rakyat Palestin di Gaza.
Aktiviti
Tayangan multimedia, deklamasi sajak, perasmian kempen Selamatkan Gaza, ucapan khas isu Gaza, doa dan lain-lain.
sumber : http://amanpalestin.org/


Satu Pasukan?

Salam perubahan. Musim Pilihan Raya Kampus (PRK) semakin hampir. Pihak-pihak tertentu sudah mula mencari calon untuk dinaikkan nama ke peringkat atasan, tidak kiralah dari pihak Aspirasi mahupun Pro Mahasiswa. Dari sebelah Aspirasi, mungkin calon-calon akan di'rekemen'kan melalui pentadbiran kolej atau pentadbiran fakulti. Tidak kurang juga yang datang sendiri ke bangunan pentadbiran untuk menawarkan nama kepada pihak yang berkenaan. Dari sebelah Pro Mahasiswa pula, dengan caranya yang tersendiri.
Walau bagaimana pun caranya, ana lebih berminat untuk mengupas kata-kata seorang teman seperjuangan seorganisasi beberapa jam yang lepas. Kalau lah ada ramai mahasiswa seperti dia, tentunya politik kampus menjadi satu perkara yang sangat menarik untuk dibincangkan bersama-sama dengan warga kampus. Sahabat ana ini seperti ana juga, amat tahu tentang kondisi politik kampus yang jelas dimonopoli oleh dua 'parti', iaitu Aspirasi dan Pro Mahasiswa. Dia amat tahu bahawa  kedua-duanya membawa pendapat yang berbeza. Kalau diikutkan keadaan mahasiswa beberapa musim lepas (malah ketika ana sendiri belum mengenali dua 'parti' ini), siapa-siapa pun di kalangan mahasiswa lansung tidak tahu mengenai kewujudan Aspirasi dan Pro Mahasiswa. Mereka hanya tahu wajib turun mengundi apabila tarikh pilihan raya telah ditetapkan. Itu pun, tidak ramai yang betul-betul menjalankan kewajipan sebagai mahasiswa untuk memilih wakil mereka.
Sahabat ana itu mempunyai pendapatnya yang tersendiri mengenai politik kampus. Baginya, biar apa pun parti yang bertanding, dia tidak kisah. Yang pasti, kebajikan mahasiswa terjamin. Bukan sekadar omong kosong dan kata-kata manifesto semasa kempen semata-mata, tetapi satu janji yang mesti ditepati setelah berada dalam organisasi Majlis Perwakilan Mahasiswa (MPM atau pun kini telah ditukar kepada MPP). Benarlah seperti yang dikatakan olehnya, biar berbeza pendapat, tetapi matlamat itu sama. Biar berbeza cara, tetapi kebajikan mahasiswa tetap terpelihara. Yang pasti, setelah berada dalam organisasi MPM, kedua-dua 'parti' tentunya akan duduk semeja dan bersama-sama bekerja sebagai satu pasukan untuk mahasiswa.
Ana pernah membaca satu blog yang mengulas PRK di USM pada semester lepas. Seorang calon Aspirasi yang memenangi undi berpendapat, kewujudan Pro Mahasiswa sebenarnya banyak membantu Aspirasi. Dengan adanya Pro Mahasiswa lah kelemahan Aspirasi itu boleh diketahui. Daripada kelemahan yang diketahui inilah penambah-baikan boleh dilakukan. Persaingan yang sihat antara kedua-dua 'parti' itu amat perlu untuk terus memajukan minda mahasiswa. Jika hanya satu 'parti' sahaja yang memonopoli, kesilapan yang sebagaimana agaknya boleh dilihat apabila semua ahli organisasi itu mempunyai fikiran dan pendapat yang hampir serupa? Bak kata seorang lagi sahabat ana, "kalau tak ada pencuri, apa gunanya polis?" (pandai-pandailah memahaminya). Kalau tak faham juga, biar ana keluarkan ayat lain daripada sebuah drama Taiwan - "kalau minta maaf tu berguna, apa gunanya ada polis?"
Kalaulah pihak sebelah sana boleh melihat daripada sudut yang berbeza, sudah tentu PRK menjadi sesuatu yang paling ditunggu-tunggu oleh semua mahasiswa. Kalaulah pihak sebelah sana boleh melihat kemunculan Pro Mahasiswa untuk PRK kali ini sebagai sesuatu yang positif, tentunya hasrat Menteri Pengajian Tinggi, Datuk Seri Mohamed Khaled Nordin untuk melahirkan minda pelajar kelas pertama serta berusaha untuk menjadikan universiti di negara ini bertaraf dunia boleh tercapai, insya'ALLAH.
Mahasiswa power!


Sekitar Program GAMIS Bersama Masyarakat

Pada 26 Januari 2009 bersamaan dengan 29 Muharam 1430H, Gabungan Mahasiswa Islam Se-Malaysia cawangan Johor (GAMIS) telah mengadakan program ziarah dan dakwah ke Hospital Sultanah Aminah, Johor Bahru bersempena dengan Tahun Baru Cina. Program ini diketuai oleh saudara Mohd. Zulhilmey Makmud selaku Presiden GAMIS Johor yang turut disertai oleh 3 buah kampus yang terletak di cawangan selatan iaitu Universiti Teknologi Malaysia, Politeknik Johor Bahru dan Universiti Tun Hussein Onn. Seramai 86 orang peserta iaitu 70 orang peserta dari UTM dengan diketuai oleh saudara Mohd. Amin bin Hamami selaku Presiden Persatuan Mahasiswa Islam, UTM, 11 orang peserta dari UTHM dengan diketuai oleh Saudara Hazufi dan 5 orang peserta dari Politeknik JB.
Tepat jam 12.00 tengahari, semua peserta telah berkumpul di hadapan hospital untuk sesi pembahagian kumpulan dan seterusnya mendengar sedikit taklimat daripada saudara Mohd. Wafi sebelum memulakan aktiviti ziarah dan dakwah kepada pesakit-pesakit di Hospital Sultanah Aminah.
Program yang bertujuan untuk menziarah para pesakit dan seterusnya membawa agenda dakwah tidak kira kaum, agama dan usia ini menjadi salah satu “platform” yang baik untuk kita selaku penggerak dakwah Islam khususnya di Johor ini bagi memulakan langkah untuk mendekati masyarakat. Salah satu agenda yang dilaksanakan ialah pengagihan buah limau kepada setiap pesakit di situ. Disamping itu, semua peserta tidak melepaskan peluang untuk beramah mesra dan membina hubungan silaturrahim bersama pesakit-pesakit seterusnya menyelitkan unsur-unsur dakwah seperti menunjukkan akhlak yang baik kepada pesakit serta kepada keluarga pesakit yang ada.
Selain itu, program ini juga merupakan kerja
lapangan kepada mahasiswa/i untuk mempraktikkan segala teori dakwah yang telah diperolehi di kampus masing-masing. Melalui kerja lapangan ini, mereka dapat menghayati serta merasai keperitan dan kesakitan yang ditanggung oleh pesakit. Justeru itu, para peserta dapat bermuhasabah dan bersyukur atas segala nikmat kesihatan yang masih lagi dikecapi dan dirasai disamping berasa beruntung kerana dapat melaksanakan ibadah kepada Allah dengan mudah dan selesa tanpa sebarang kesakitan. Program ini berjalan dengan lebih lancar lagi dengan bantuan beberapa orang pegawai keselamatan yang bekerja di hospital tersebut dengan bertindak sebagai pemandu arah untuk menunjukkan wad-wad pesakit untuk dilawati.
Pada jam 1.30 petang, para peserta telah berkumpul semula di hadapan Hospital Sultanah Aminah untuk mendengar ucapan daripada setiap wakil kampus. Dimulakan dengan ucapan daripada wakil kampus UTHM iaitu saudara Hazufi, diikuti pula wakil daripada Politeknik JB, seterusnya ucapan daripada muslimat yang diwakili oleh saudari Anis Afidah binti Mohd. Azli. Ucapan terakhir telah diberikan oleh saudara Mohd. Amin Bin Hamami selaku wakil daripada GAMIS Johor.
Program ziarah dan dakwah ini disudahi dengan bacaan doa daripada Mohd. Firdaus bin Ab Rahman dan sesi mengambil gambar. Tepat jam 2.05 petang, program telah berakhir dan para peserta pulang ke kampus bagi meneruskan semula agenda dakwah di tempat masing-masing. Semoga perkara yang sedikit ini besar nilai ganjarannya di sisi Allah Ta’ala dan juga menjadi salah satu wadah untuk masyarakat menerima Islam. Amiin.
SITI NAZIRAH BINTI BUTAI
TAHUN 2 SAINS FIZIK KESIHATAN
UNIVERSITI TEKNOLOGI MALAYSIA, SKUDAI JB
Lagi gambar sekitar Program GAMIS Bersama Masyarakat
Muslimin bergambar di hadapan hospital
Muslimat tekun mendengar ucapan
Sumber
GAMIS Johor


Sekitar Taklimat AUKU

Salam mahasiswa. Semalam, 15 Januari 2009 bersamaan 18 Muharram 1430H, barisan majlis perwakilan mahasiswa (MPP) Universiti Teknologi Malaysia, Skudai telah menyertai taklimat khas mengenai Akta Universiti dan Kolej Universiti (AUKU) (pindaan 2008) bertempat di Sofitel, Johor. Talimat yang turut disertai oleh mahasiswa dari Universiti Teknikal Melaka (UTEM) dan Universiti Tun Hussein Onn (UTHM) Johor itu bermula pada pukul 2.30 petang dengan sedikit penerangan dalam Bahasa Inggeris oleh Prof. Dr. Akram (pensyarah UIA). Walaupun permulaan taklimat agak 'terganggu' dengan sedikit teguran daripada wakil MPP UTM, saudara Muhammad Zaki yang meminta supaya taklimat diberikan dalam Bahasa Melayu, para mahasiswa yang hadir memberi respon yang sangat memberansangkan semasa sesi soal jawab.
Saudara Chai Woei Dar, wakil MPP UTM, antara mahasiswa pertama yang mempersoalkan sebab perlunya mengawal pelajar dengan AUKU. Ahli panel dari Kementerian Pengajian Tinggi (KPT) yang hadir menerangkan bahawa AUKU bukan sesuatu yang menyekat pelajar, tetapi status sebagai seorang mahasiswalah yang sebenarnya menyekat pelajar. Biarpun bertemakan "Intrusting Students With Freedom", kebebasan yang diberikan kepada pelajar bukan kebebasan mutlak. AUKU juga berfungsi untuk melancarkan proses pembelajaran di kampus selari dengan harapan ibu bapa yang mahu anak-anak mereka belajar di kampus tanpa gangguan politik.
Saudara Mohd Izwan, juga dari UTM menghangatkan sesi soal jawab dengan mempersoalkan kebebasan pelajar luar negara dalam berpolitik. Panel memberi respons bahawa pelajar luar negara tidak terlalu terikat dengan AUKU kerana AUKU tidak boleh melangkaui sempadan negara. Kesan berpolitik pelajar Malaysia di luar negara juga tidak terlalu ketara kerana bilangan mereka yang minoriti. Saudara Nik Mohd Afiq dari UTEM pula mempersoalkan tentang kemunasabahan pelajar yang merupakan ahli politik dibenarkan menuntut di sesebuah universiti sedangkan kebimbangan pelajar tersebut untuk menyebarkan ideologi politik itu ada. Ahli panel memberitahu bahawa pelajar masih boleh menjalankan tugas sebagai ahli politik di luar kampus, tetapi tidak boleh membuat kenyataan politik di dalam kampus. Pihak Hal Ehwal Pelajar juga sudah tidak dibenarkan untuk membuat sebarang tafsiran melulu ke atas pelajar yang membuat kenyataan berbaur politik selagi kenyataan tersebut responsif dan berdasarkan fakta.
Saudara Mohd Affendi dari UTM turut mempersoalkan tentang kebebasan mahasiswa bersuara di kampus dalam membawa agenda mahasiswa semasa proses PRK. Respons ini diutarakan berbangkit daripada gelaran
"pembangkang"
 kepada Pro-Mahasiswa dan khabar angin yang mengatakan Pro-Mahasiswa membawa agenda politik luar ke dalam kampus sedangkan Pro-Mahasiswa sebenarnya membawa suara mahasiswa, yang terjadi adalah sekatan kepada pihak Pro-Mahasiswa (termasuklah sekatan blog oleh websense di kolej tertentu sekitar UTM) dalam memperjuangkan hak mahasiswa. Persoalan ini yang berkait rapat dengan respons tentang penyalahgunaan AUKU yang diutarakan oleh saudari Syahadah dari UTEM dijawab oleh ahli panel dengan menerangkan bahawa jika terdapat fakta dan bukti  tentang penyalahgunaan AUKU di dalam kampus, pelajar boleh membuat aduan kepada Lembaga Pengarah universiti.
Respons mahasiswa sepanjang taklimat itu begitu memberangsangkan sehingga mahasiswa yang hadir meminta untuk diberi peluang bertanya beberapa soalan lagi ketika sesi soal jawab sudah sampai ke penghujung. Biarpun sudah tidak berkesempatan untuk bertanya soalan semasa sesi soal jawab, para mahasiswa tidak melepaskan peluang untuk berjumpa dengan ahli panel di luar dewan untuk mendapatkan lebih kefahaman mengenai AUKU. Harapan ana, semoga lebih banyak sesi perkongsian idea antara mahasiswa dan KPT seperti ini diadakan di masa akan datang agar kepentingan pelajar, harapan ibu bapa, dan kepentingan masa depan pelajar seperti yang dikatakan oleh ahli panel dari KPT, dapat dipelihara.


Sepahit Perjuangan, Semanis Syurga

Salam perubahan. Hari ini hati ana diduga dengan pelbagai macam hal yang berlaku di sekeliling ana. Perasaan yang ana lalui ketika ini hanya ALLAH yang tahu. Betullah apa yang termaktub dalam kalamNYA,
'Apakah manusia itu mengira bahawa mereka dibiarkan (saja) mengatakan: "Kami telah beriman", sedang mereka tidak diuji lagi? Dan sesungguhnya KAMI telah menguji orang-orang yang sebelum mereka, maka sesungguhnya ALLAH mengetahui orang-orang yang benar dan sesungguhnya DIA mengetahui orang-orang yang dusta.'
 [29:2-3]
Ana teringat lirik lagu kumpulan Hijjaz, '...berjuang memang pahit..kerana syurga itu manis...' yang sangat diminati oleh salah seorang sahabat ana. Sesungguhnya perjuangan itu bukan sesuatu yang mudah. Ketika inilah hati kita akan diuji dengan pelbagai ujian dariNYA. Hati kita akan diuji dengan pengorbanan. Pengorbanan: memberi segala apa yang paling kita sayang. Sejauh mana kita mahu berkorban demi sebuah perjuangan yang belum pasti kemenangannya milik kita? Sejauh mana kita mahu menggunakan tenaga dan masa yang sepatutnya kita gunakan bagi menelaah buku pelajaran untuk turun ke medan perjuangan? Sejauh mana kita sanggup melepaskan sahabat-sahabat kita demi sesuatu yang lebih tinggi?
'Katakanlah: "Jika bapa-bapa, anak-anak, saudara-saudara, isteri-isteri, kaum keluargamu, harta kekayaan yang kamu usahakan, perniagaan yang kamu khuatiri kerugiannya, dan rumah-rumah tempat tinggal yang kamu sukai, adalah lebih kamu cintai daripada ALLAH dan RasulNYA dan (dari) berjihad di jalanNYA, maka tunggulah sampai ALLAH mendatangkan keputusanNYA." Dan ALLAH tidak memberi petunjuk kepada orang-orang fasik.'
 [9:24]
Sahabat-sahabat seperjuangan, ujian yang kita hadapi saat berkempen untuk PRK ini hanya sedikit jika dibandingkan dengan apa yang Para Sahabat lalui di zaman kegemilangan Islam dahulu. Pesanan untuk diri ana sendiri, kuatkan hati kita dan teruslah istiqamah dalam perjuangan ini. Biar sehebat mana tentangan dan taktik yang digunakan oleh pihak sebelah sana, teruskan perjuangan. Banyakkan doa dan munajat hanya kepada ALLAH agar segala urusan dipermudahkan olehNYA.
'Maka bersabarlah kamu, sesungguhnya janji ALLAH adalah benar dan sekali-kali janganlah orang-orang yang tidak meyakini (kebenaran ayat-ayat ALLAH) itu menggelisahkan kamu.'
 [30:60]
"Ya ALLAH, bantulah kami untuk membantu agamaMU."
Syukran sahabat. Semoga ALLAH memberkati setiap derap langkah dalam kehidupanmu.


Alhamdulillah...

Setelah begitu lama menunggu dan hampir-hampir menghantar surat permohonan untuk kali kedua, akhirnya...
Alhamdulillah...


Are You REAL Leader?

Salam mahasiswa. Sekitar jam 10.20 malam, 30 Januari 2009, ana dan sahabat-sahabat MPP UTM yang lain bersama-sama bertolak ke perhentian bas Fakulti Alam Bina (FAB) untuk bergerak ke Putrajaya. Turut bersama dengan kami pada malam itu ialah ahli-ahli Persatuan Mencegah Dadah Malaysia (PEMADAM) UTM. Perjalanan yang mengambil masa lebih kurang 5 jam itu bermula kira-kira pada pukul 11.00 malam. Beberapa kali bas terhenti enjin menyebabkan kami tidak lena tidur. Sampai di Putrajaya, ana sendiri pening-pening dan hampir termuntah apabila bas tidak henti-henti berpusing di tapak meletak kenderaan kerana pemandu bas tidak tahu di mana hendak memparkir bas. Alhamdulillah, ketika azan Subuh berkumandang, kami berhenti di Masjid Putra untuk membersihkan diri dan menunaikan solat Subuh.
Pukul 7.00 pagi, kami bertolak ke Putrajaya International Convention Centre (PICC) dan mengisi perut dengan sarapan pagi. Selepas sarapan, kami bergerak ke Dewan B, tempat konferens berlangsung. Peserta dari kampus-kampus lain di seluruh negara turut hadir ke konferens tersebut, antaranya dari UiTM Terengganu, UMS, Unimap, UDM, dan lain-lain. Hampir penuh juga dewan itu untuk memuatkan wakil-wakil pelajar dan ahli PEMADAM seluruh Malaysia. Pelbagai video menarik disajikan kepada para peserta sebelum konferens bermula.
Antara peserta terawal masuk ke dewan
MPP siswa
MPP siswi dari kiri: Nadia, Ros, Elda
Sunthar dan Bukhairi
Ceramah Malaysia Bebas Dadah 2015 disampaikan oleh wakil dari PEMADAM Kebangsaan pada pukul 9.35 pagi. PEMADAM merupakan sebuah badan NGO yang proaktif membantu kerajaan mencegah dadah dan berperanan memberi pendidikan untuk mencegah dadah kepada masyarakat melalui sebaran mesej anti-dadah. Dengan bertemakan "Malaysia Bebas Dadah 2015", pihak PEMADAM ingin mengurangkan kadar penagihan dadah di kalangan remaja yang semakin berleluasa. Ana cukup tertarik dengan kata-kata penceramah, "Jangan tanya apa yang orang lain sumbang, tetapi tanyalah apa yang kita nak sumbang." Sebagai mahasiswa berpersonaliti unggul, kita sepatutnya sentiasa berfikir untuk memberi sumbangan kepada masyarakat. Sumbangan yang bagaimana itu, terpulang kepada sejauh mana kita sanggup berkorban. Bukan sahaja dari segi kewangan, malah tenaga kita, ilmu kita juga boleh disumbangkan agar masyarakat lebih sedar akan bahaya dadah. Penceramah turut menyeru mahasiswa bertindak bersama-sama PEMADAM untuk membanteras masalah penagihan dadah di negara ini.
Sesi konferens pagi itu lebih meriah lagi dengan kehadiran Mejar Dr. Faiz Khaleed sebagai penceramah slot "Relationship". Dr. Faiz banyak mengkaitkan pengalaman beliau sepanjang mengikuti latihan angkasawan dalam ceramahnya dan nyata para peserta sangat tertarik dengan ceramah beliau melalui soalan-soalan yang diberikan semasa sesi soal jawab. Beliau menerangkan bahawa tidak semua orang seperti kita, jangan fikir orang lain boleh memahami sesuatu sebagaimana yang kita fahami. Oleh itu, komunikasi berkesan sangat penting sebagai seorang pemimpin. "It's OK to be
poyo
" menjadi ayat trademark pengerusi majlis selepas ceramah itu.
Ceramah seterusnya adalah berkaitan dengan pengurusan kewangan yang disampaikan oleh Encik Mohamed Akwal Sultan, CEO daripada Agensi Kewangan dan Pengurusan Kredit (AKPK) Bank Negara Malaysia. Beliau banyak menerangkan tentang pengurusan kad kredit dan tips-tips menguruskan kewangan sebelum memperkenalkan AKPK (dan buku Money $ense) kepada peserta. Kesuntukan masa menyebabkan para peserta tidak berkesempatan untuk bertanya soalan kepada beliau, namun beliau sudi menjawab soalan-soalan tersebut melalui e-mail.
Peserta dari UiTM Terengganu tekun mendengar dan menghayati ceramah
Slot ringkas "Attitude" yang disampaikan oleh Encik Amirul Iskandar Mannan merupakan slot terakhir sebelum makan tengahari dan solat. Bagi ana, slot beliau lebih banyak memberi impak kepada peserta kerana pengisiannya yang menarik dan aplikasi yang lebih 'real' dalam kehidupan seharian. "Be positive!" - ana akan ingat sampai bila-bila.
Ana kurang tahu mengenai slot di sebelah petang kerana ana tidak berada di dalam Dewan B selepas Fun Time. Ana menemani seorang sahabat MPP yang kurang sihat di surau muslimah pada petang itu, mungkin keletihan melampau menyebabkan keadaannya menjadi begitu. Apa yang ana dengar daripada sahabat-sahabat lain, ceramah Dr. Maznah Hamid agak menarik.
Ceramah Dr. Maznah Hamid
Fun Time
Fun Time
Petang itu kami bertolak pulang ke kampus pada pukul 6.30 dan tiba di perhentian bas FAB selepas singgah sebentar di bangunan Harta Bina pada pukul 12.00 tengah malam. Penat hingga ada sahabat MPP yang diserang demam pada pagi ini dan ana sendiri kehilangan suara sebenar. Walaupun begitu, induksi MPP tetap diteruskan dan alhamdulillah, sekarang ana menaip di sini.
p/s: Nak tahu tentang induksi MPP? Lain kali ana ceritakan, insya'ALLAH.


Barisan Promahasiswa Mula Bangkit di Kampus

HARI mengundi bagi memilih barisan Majlis Perwakilan Pelajar (MPP) sesi 2008/2009 sudah berakhir dan pengumuman jawatan Presiden atau Yang Dipertua baru serta barisan kabinet bakal diumumkan tidak lama lagi bagi menggantikan kepemimpinan lama yang tamat tempoh.
Walaupun masih menguasai di majoriti universiti pada pemilihan kali ini, namun kerusi dimenangi kumpulan proaspirasi merosot berbanding tahun sebelumnya, sekali gus membuktikan kebangkitan promahasiswa di beberapa institusi pengajian tinggi awam (IPTA) terutama di Lembah Klang.
Bekas Yang Dipertua (YDP) Majlis Perwakilan Mahasiswa Universiti Malaya (MPMUM), Afandy Sutrisno Tanjung, berkata peralihan undi daripada proaspirasi kepada promashasiwa disebabkan beberapa faktor tertentu termasuk kesan Pilihan Raya Umum (PRU) ke-12 tahun lalu.
Beliau yang pernah bertanding atas tiket proaspirasi, berkata faktor kejayaan Pakatan Rakyat merampas lima negeri pada PRU ke -12 mempengaruhi pelajar untuk menyokong promahasiswa.
"Propaganda di luar kampus yang memburuk-burukkan proaspirasi juga menjadi punca utama. Isu seperti tuduhan proaspirasi meletakkan kepala babi di surau Akademi Pengajian Islam UM dan dakwaan fitnah Timbalan Naib Canselor (TNC) Hal Ehwal Pelajar dan Alumni, Prof Madya Datuk Dr Azarae Idris turut dimanipulasi kumpulan promahasiswa untuk menang pemilihan kali ini."
"Faktor lain termasuklah perpecahan dalaman calon proaspirasi sendiri. Oleh itu, kemenangan kali ini menjadi pengajaran untuk berkhidmat lebih baik terutama berkaitan kebajikan pelajar," katanya.
Sementara itu, bekas Presiden Majlis Perwakilan Pelajar Universiti Islam Antarabangsa Malaysia (UIAM), Muhammad Adib Hatim, berkata suasana di universiti itu tidak boleh disamakan dengan di UM kerana walaupun promahasiswa memenanginya sejak 10 tahun lalu ia dilakukan secara sihat dan bukan pertandingan kepartian ekstrim.
Bersetuju dengan Afandy, beliau juga merasakan PRU ke-12 memberi kesan kepada pemilihan MPP kali ini dan ia tidak terhenti di situ saja malah berterusan hingga ke pilihan raya kecil Kuala Terengganu.
"Pandangan semua orang perlu didengar kerana pengundi sudah bijak menilai yang baik atau sebaliknya."
"Kami tidak mahu dikaitkan dengan parti politik luar kerana ini adalah pemilihan MPP dan isunya juga berlegar sekitar kampus saja."
"Kami menyokong sesiapa juga yang mampu membawa perubahan kepada mahasiswa dan jujur dalam perjuangan," katanya.
Timbalan Menteri Pembangunan, Usahawan dan Koperasi, Datuk Saifuddin Abdullah, berkata sebagai bekas pemimpin pelajar, beliau berpendapat mahasiswa berhak menentukan sendiri corak politik di kampus.
Beliau yang juga bekas Presiden Majlis Belia Malaysia dan bekas Presiden Persatuan Bahasa Melayu Universiti Malaya, berkata pelajar bebas menentukan sama ada hendak bertanding di atas tiket individu atau berkumpulan.
"Setahu saya, tiada peraturan yang melarang mahasiswa bertanding secara berkumpulan dan jika mereka menggelarkan kumpulan atau diri dengan nama tertentu, itu adalah hak mereka."
"Tetapi saya tidak bersetuju jika pengurusan universiti melabel mahasiswa sebagai prokerajaan atau propembangkang kerana tindakan sedemikian akan menimbulkan diskriminasi dan sekatan yang tidak sewajarnya," katanya ketika diminta mengulas mengenai gelaran yang dilabelkan golongan pelajar terhadap kumpulan mereka sendiri pada pilihan raya kampus, baru-baru ini.
Walaupun Universiti Islam Antarabangsa Malaysia (UIAM) yang difahamkan sebagai kubu terkuat promahasiswa sejak 10 tahun lalu, pihak pentadbirannya tidak pernah melabelkan apa-apa gelaran kepada semua calon yang bertanding.
Timbalan Rektornya, Datuk Hamidon Abdul Hamid, berkata jika benar pun pelajarnya menggelar diri masing-masing dengan sebarang nama, pihaknya mahu MPP yang dipilih bekerja sama dalam menjaga kebajikan semua pelajar.
"Selain kebajikan, tugas utama mereka adalah memastikan penyatuan umat untuk seluruh warga universiti, selain memberi keutamaan kepada isu lebih besar seperti serangan Israel terhadap Gaza dan bukan hanya untuk golongan tertentu saja."
"Selepas tamat pengajian nanti terpulang kepada mereka jika ingin aktif dalam mana-mana parti politik kerana yakin kami mampu melahirkan pemimpin pelajar berfikiran kritikal," katanya.
Sumber:
Berita Harian-02/02/09


JAKERS - Releasing New Blog

Salam mahasiswa. Blog baru untuk Jabatan Kerohanian dan Sosial MPP UTM telah pun dibina. Turut dipautkan pada laman blog ini adalah blog Kempen Mahasiswa Sedar 2009 (MAHAR '09). Ana menjemput sekalian pembaca untuk datang menziarahi blog baru ini dan tidak lupa untuk meninggalkan pesanan. Syukran.


KOKO RADIX - Alternatif Baru Untuk MILO!

Salam mahasiswa. Ana baru sahaja pulang dari arked Kolej 9 tengahari tadi. Ingin sekali ana war-warkan berita baik ini untuk yang masih tak tahu. Kak 'O' kafe ada menjual minuman Radix Koko keluaran HPA. Rasanya bagaimana? Boleh menggantikan MILO yang antum nak boikot tu! Alhamdulillah, lepas ni siapa-siapa nak jadi stokis HPA, boleh lah cepat-cepat mendaftar sebab dengar
kata
, minuman koko ini bakal memberikan saingan hebat kepada minuman lain di masa akan datang. Ana sendiri telah menjadi salah seorang penggemarnya. Banyak lagi alternatif yang bakal disediakan oleh HPA dalam masa akan datang. Mungkin akan datang Radix Fried Chicken (RFC) pula yang akan muncul di area Johor ni untuk menggantikan KFC dan McDonalds. Wallahu'alam.


MAHAR '09

Salam mahasiswa. Insya'ALLAH aktiviti pertama JAKERS MPP UTM 08/09, iaitu Kempen Mahasiswa Sedar 2009 (MAHAR '09) bakal dilancarkan pada 26 Februari 2009 di Masjid Sultan Ismail UTM bermula pada pukul 7.00 petang. Semua dijemput hadir.
Sumber:
MAHAR '09


Menerobos Kumulonimbus

Salam mahasiswa. Alhamdulillah, pada 7-10 Februari yang lalu, ana dan sahabat-sahabat MPP UTM telah berinduksi di Kundasang, Sabah. Antara rentetan peristiwa beberapa hari lalu...

7 Februari

1445 - berkumpul di perhentian bas FAB

16++ - bertolak ke airport Senai

- solat Asar

17++ - daftar masuk

1820 - bertolak ke Sabah

21++ - tiba di Kota Kinabalu (KK)

- makan malam di Grace Square 2

- bertolak ke Kem Bina Negara Kundasang

8 Februari

00++ - tiba di Kem Bina Negara Kundasang

01++ - taklimat oleh En. Ishak

- melayari peta dunia

0530 - berkumpul di Baitul Hikmah

- solat Subuh berjemaah

0630 - riadah: Pocor-pocor

0730 - sarapan pagi

- khidmat diri

0930 - taklimat En. Ishak

1000 - ucaptama Timbalan Naib Canselor (HEPA)

1130 - minum pagi dan makan tengahari

1200 - bertolak ke Universiti Malaysia Sabah (UMS)

14++ - tiba di UMS

- makan tengahari (lagi sekali~)

- solat jamak takdim

15++ - dialog antara MPP UTM dan MPP UMS

1630 - lawatan sekitar kampus UMS

18++ - bertolak pulang ke Kem Bina Negara Kundasang

20++ - tiba di Kundasang

21++ - ceramah Softskill oleh PM. Dr. Yahya Buntat

2230 - dialog bersama pengetua-pengetua kolej

- taklimat oleh En. Ishak

23++ - makan malam

- solat jamak takhir

9 Februari

00++ - tidur

0530 - solat Subuh berjemaah di Baitul Hikmah

0630 - riadah: berjalan-jalan di lereng Gunung Kinabalu

0730 - sarapan pagi

0800 - taklimat En. Azham

1100 - taklimat En. Ishak

- makan tengahari

1200 - bertolak ke bandar KK

15++ - tiba di Centre Point setelah singgah di Balai Polis KK

- solat jamak takdim

- meronda-ronda di sekitar Pasar Filipina

- meratah seafood

19++ - berkumpul di Centre Point

- bertolak pulang ke Kundasang

10++ - tiba di Kem Bina Negara Kundasang

- makan malam

- slot pembentangan aktiviti tahunan MPP bersama Presiden MPP

10 Februari

02++ - solat jamak takhir

- khidmat diri

- tidur

0430 - berkumpul di hadapan balai pengawal

0515 - solat Subuh berjemaah

06++ - bertolak ke airport KK

08++ - tiba di airport KK

- daftar masuk

0955 - bertolak pulang ke Skudai

Banyak perkara telah berlaku selama empat hari ini. Dalam tempoh sesingkat itu, kita mula mengenali sahabat-sahabat kita, mendalami sifat masing-masing, dan bersama-sama mengingatkan diri tentang amanah dan tanggungjawab. Dalam berinduksi itu juga kita tidak lupa pada sahabat-sahabat yang tidak berpeluang untuk bersama-sama kita, saat terindah adalah apabila kita bersama-sama mengucapkan salam hari lahir kepada tiga orang sahabat MPP, Diana JPM, Hadjar yang berada di Skudai dan Azim. Apa yang ana harapkan, selepas apa yang kita lalui semasa induksi,  ikatan ukhwah antara sahabat-sahabat MPP selepas ini akan semakin terpaut erat. Walau apapun, ana mengajak sahabat-sahabat MPP untuk sentiasa muhasabah diri dan sentiasa ingat siapa kita di kalangan sahabat-sahabat yang lain. Siapa tahu, mungkin kita terlalu mewah di atas, sedangkan kebajikan sahabat-sahabat lain masih belum terjamin. Sebagai wakil sahabat-sahabat yang lain, bawalah pendirian mereka ke atas. Renung-renungkan sentiasa siapa kita bukan hanya di mata manusia, malah di mata Pencipta. Wallahu'alam.


Mesyuarat Pertama Bersama Badan Kerohanian UTM

Alhamdulillah, mesyuarat pertama antara Jabatan Kerohanian dan Sosial (JAKERS) Majlis Perwakilan Pelajar (MPP) dengan badan-badan kerohanian sekitar Universiti Teknologi Malaysia (UTM) telah diadakan pada malam tadi (19/02/09).
Mesyuarat yang bermula pada pukul 9.30 malam itu dihadiri oleh Presiden persatuan agama, ketua-ketua Biro Kerohanian JKM, dan ketua-ketua kelab berorientasikan kerohanian setiap kolej. Turut hadir ialah Ketua Jabatan Kaunseling, Kerjaya, dan Keusahawanan MPP, saudara Mohd Taufek. Walaupun terdapat beberapa orang presiden persatuan agama tidak dapat menghadiri mesyuarat tersebut, sesi perbincangan semasa mesyuarat mendapat respon yang agak baik daripada ahli mesyuarat yang lain.
Antara agenda yang dibincangkan adalah mengenai Visi dan Misi MPP UTM 08/09, pengenalan JAKERS, dan penerangan mengenai aktiviti setahun JAKERS. Pembentangan aktiviti dimulakan dengan Kempen Mahasiswa Sedar 2009 (MAHAR '09) yang bakal dilancarkan pada 26 Februari 2009 di Masjid Sultan Ismail, UTM. Selain itu, turut diterangkan ialah aktiviti Operasi Cegah dan Rawat (OSCAR), Simposium Islam Cara Hidupku (ISLAH '09) dan Interfaith Dialogue.
Pertukaran pendapat dan percambahan idea antara ahli mesyuarat sepanjang sesi perbincangan dua hala amat dihargai. Pihak JAKERS mengharapkan agar semua badan kerohanian UTM akan memberi kerjasama kepada MPP dalam segala gerak kerja pada masa akan datang.
Sumber:
JAKERS


Pelancaran Kempen Mahasiswa Sedar 2009 (MAHAR '09)


Pemilihan MPP Hangat - Perkembanganan Politik Semasa Pengaruhi Pelajar Pilih Calon Berani Bersuara, Bawa Perubahan

SENARIO politik semasa yang mencetuskan kesan tsunami selepas Pilihan Raya Umum ke-12 Mac tahun lalu hingga menyebabkan lima negeri jatuh kepada parti pembangkang turut mempengaruhi proses pemilihan Majlis Perwakilan Pelajar (MPP) bagi sesi 2008/2009.
Pengaruh politik setempat juga memberi ruang kepada pelajar menukar corak pengurusan universiti dengan memilih calon yang diyakini boleh membawa suara pelajar hingga ke peringkat tertinggi.
Pelajar meluahkan rasa ketidakpuasan mereka menerusi proses pengundian dalam pemilihan MPP. Walaupun barisan kabinet proaspirasi masih menguasai kebanyakan MPP, namun majoriti kerusi dimenangi pada sesi kali ini menunjukkan penurunan.
Proses penamaan calon dan mengundi bermula Oktober tahun lalu membabitkan 20 institusi pengajian tinggi awam (IPTA) dengan didahului Universiti Pendidikan Sultan Idris dan berakhir di Universiti Islam Antarabangsa Malaysia (UIAM), minggu lalu.
Satu daripada 20 IPTA dimenangi barisan kabinet promahasiswa iaitu UIAM dengan memperoleh 19 daripada 24 kerusi yang dipertandingkan, manakala dua kerusi lagi dimenangi masing-masing satu calon bebas dan proaspirasi.
Keputusan bagi dua lagi kerusi iaitu Fakulti Sains Kesihatan Bersekutu di kampus UIAM, di Kuantan yang terpaksa ditangguh sehingga 29 Januari lalu berikutan bantahan kerana berlaku kekeliruan pada identiti calon juga menyaksikan penguasaan promahasiswa.
Pada pemilihan kali ini juga, barisan promahasiswa hampir menguasai kabinet MPP Universiti Malaya (UM) apabila mereka memenangi 19 daripada 41 kerusi yang dipertandingkan. Sebanyak 20 kerusi dimenangi proaspirasi dan dua lagi calon bebas.
Seperti tahun sebelumnya, proses pemilihan di universiti tertua itu berlaku kekecohan antaranya dakwaan wujud pengundi hantu hingga menyebabkan proses pengundian di Kolej Kediaman ke-12 terpaksa menjalani undian semula.
Kekecohan tahun ini tercetus berikutan tersebarnya fitnah mendakwa Timbalan Naib Canselor (Hal Ehwal Pelajar dan Alumni) UM, Prof Madya Datuk Dr Azarae Idris merasuah calon tertentu.
Begitu juga di
Universiti Teknologi Malaysia, promahasiswa memenangi 10 daripada 45 kerusi yang dipertandingkan iaitu meningkat 100 peratus berbanding lima kerusi pada sesi pemilihan sebelumnya
.
Suasana politik di UKM juga sudah menampakkan aliran sama di mana 'suara mahasiswa' lebih nyaring tahun ini apabila memenangi 12 daripada 33 kerusi yang dipertandingkan termasuk tiga daripadanya dimenangi tanpa bertanding berbanding tahun sebelumnya (hanya empat kerusi).
Pada Oktober lalu, Timbalan Menteri Pengajian Tinggi, Datuk Idris Haron, berkata semua IPTA diberi kebebasan menentukan tarikh pilihan raya kampus masing-masing bagi memilih ahli MPP sesi 2008/2009 berikutan kekangan termasuk pelajar berdepan minggu peperiksaan dan apungan (ulang kaji) yang menyebabkan pemilihan itu tidak dapat dijalankan serentak.
Namun ia (kuasa autonomi yang diberikan) tidak diikuti dengan membenarkan pelajar bertanding atas nama kepartian, jadi tidak timbul untuk pro atau menyebelahi sesetengah pihak dan sudah tentu gelaran 'calon bebas' langsung tidak wujud jika semua calon bertanding secara persendirian.
Namun, seperti sudah 'terbiasa' dengan pemilihan tahun sebelumnya serta tempias politik luar, pelajar IPTA tempatan tetap menjadikan pilihan raya kampus dengan membawa gelaran promahasiswa, proaspirasi atau calon bebas sebagai tradisi kepada calon yang bertanding.
Diminta mengulas mengenai kemerosotan majoriti kemenangan bagi pihak proaspirasi Idris ketika dihubungi baru-baru ini berkata, pihaknya yakin, perubahan itu disebabkan pelajar mahukan suara mereka lebih didengari ke peringkat tinggi.
Beliau berkata, pihaknya juga tidak menolak, kemenangan lebih banyak kerusi oleh wakil promahawiswa menunjukkan pelajar semakin matang dan mereka begitu berhati-hati membuat pilihan dan akan mengangkat wakil yang benar-benar layak memimpin.
Bagaimanapun, dia menolak dakwaan perubahan itu mempunyai kaitan dengan suasana politik masa kini kerana pemilihan pelajar dilakukan secara telus dan kemenangan yang diperoleh adalah atas dasar kebolehan pemimpin yang dipilih pengundi yang matang.
Wakil pelajar yang menang kata beliau perlu lebih yakin kerana kemenangan mereka bukan disebabkan sokongan mana-mana parti di luar sana. Ia adalah amanah daripada rakan seperjuangan mereka di kampus dan fakulti.
"Pemimpin pelajar perlu bijak kerana mereka dipilih untuk mewakili pelajar bukan masyarakat umum. Fokus perlu jelas dengan memberi tumpuan kepada kebajikan warga kampus."
"Diharapkan keadaan ini tidak disalah anggap hingga menjejaskan kewibawaan mereka yang sudah dipilih menerusi proses demokrasi," katanya.
Sumber:
Berita Harian-02/02/09


UTM Tampil Imej Baru

ZAINI UJANG (kanan) memperkenalkan imej baru UTM  di Skudai, Johor Bahru semalam.
JOHOR BAHRU - Universiti Teknologi Malaysia (UTM) kini berimej baru. Imej baru itu melibatkan penambahbaikan terhadap logo, slogan dan penampilan yang lebih dikenali dan berdaya saing.
Naib Canselor UTM, Prof. Datuk Ir. Dr. Zaini Ujang berkata, penjenamaan semula imej tersebut dilakukan bagi memudahkan orang ramai mengenali universiti berkenaan.
Sebelum ini, UTM, katanya hanya memaparkan logo dan agak mengelirukan orang ramai.
"Ini kerana terdapat 20 institut pengajian tinggi awam di negara ini. Bagaimanapun, dengan imej baru ini orang ramai akan dapat mengenali UTM dengan lebih mudah," katanya.
Beliau berkata demikian ketika berucap pada majlis pelancaran imej baru universiti itu di Dewan Sultan Iskandar, UTM Skudai di sini semalam.
Menurut Zaini, usaha penjenamaan imej baru tersebut dilakukan sejak empat bulan lalu oleh beberapa pensyarah dan kakitangan universiti.
Katanya, UTM akan menggunakan logo yang mengandungi nama pusat pengajian tinggi itu di sebelah kanan lambang universiti dalam semua urusan.
Sumber:
Kosmo


Valentine Oh Valentine!

Salam mahasiswa. Hari ini, tanggal 14 Februari. Jika ana bertanya kepada sahabat-sahabat, mungkin ramai yang tahu 'keistimewaan' hari ini. Mustahil lah kalau ada yang tak tahu. Walaupun kita tidak berada di zaman Claudius II, kita sangat-sangat tahu tentang hari ini. Hari Memperingati Kekasih - Valentine's Day. Ana ingin mengajak sahabat-sahabat merenung kembali sejarah hari yang dianggap keramat buat pasangan-pasangan kekasih ini.
Valentine's Day sebenarnya diisytiharkan buat pertama kali oleh masyarakat Kristian sempena hukuman bunuh ke atas paderi Saint Valentine oleh pemerintah Rom, Claudius II kerana tindakan paderi tersebut yang mengahwinkan seorang askar secara senyap-senyap sedangkan pada ketika itu larangan berkahwin dikuatkuasakan ke atas golongan muda supaya mereka boleh berkhidmat untuk negara dengan menjadi tentera. Maka, 14 Februari dipilih sebagai tarikh untuk meraikan hari kasih sayang demi memperingati hari kematian paderi mereka, Saint Valentine.
Sahabat-sahabat, sejauh mana masyarakat kita begitu memahami sejarah hari ini? Terutamanya di kalangan mahasiswa sendiri. Jika orang yang sepatutnya menyambut hari tersebut, ana tidak kisah. Hal ini berlainan apabila sahabat-sahabat yang tidak sepatutnya pula meraikan Hari Valentine dengan penuh rasa bangga. Ana kecewa kerana beberapa minggu yang lalu ada seorang sahabat ana menghubungi ana melalui SMS.
Sahabat: Nak mintak tolong boleh?
Ana: Mintak tolong ape?
Sahabat: Nak mintak tolong promote request valentine kat fakulti kamu
Ana terkejut. Mana mungkin untuk ana menjadi promoter kepada sambutan hari yang diharamkan dalam Islam. Dan ana semakin terkilan apabila mengenangkan sahabat-sahabat di sekeliling ana masih tidak faham erti sambutan hari ini. Malam tadi contohnya, ana dan seorang sahabat meronda-ronda di sekitar sebuah kolej. Sedih hati ana melihat begitu banyak pasangan-pasangan di sekitar kolej tersebut. Mungkin mereka ingin menyambut Hari Valentine bersama-sama atau mungkin sekadar berjumpa untuk menghantar assignment, siapa tahu; tetapi takkan berdua je? Tak. Taklah, ana tahu ada orang ketiga walaupun tak nampak pada pandangan mata kita. Hurm, hurm, hurm~
Buat sahabat-sahabat, mari kita renung kembali siapa diri kita, di mana akidah kita. Sahabat-sahabat ingat hadis Rasulullah s.a.w yang kita cintai?
"Sesiapa yang melakukan perbuatan sesuatu kaum itu, maka ia turut termasuk bersama golongan tersebut." (HR Ahmad)
Mufti Perak, Datuk Seri Harussani Zakaria berkata, berdasarkan hadis tersebut, umat Islam yang meraikan Hari Valentine pada 14 Februari boleh dianggap murtad atau terkeluar daripada Islam jika cara melakukannya mirip dengan agama asal perayaan itu, Kristian. Mengapa kita ingin meraikan kasih sayang hanya pada 14 Februari sedangkan Islam menggalakkan umatnya kasih-mengasihi sesama sendiri sepanjang waktu (Utusan Malaysia, 12/02/09). Mula berfikir? Tepuk dada, tanya iman. Wallahu'alam.


Bengkel CINDAI - MAHAR '09

Sumber:
MAHAR '09


Bengkel Cintaku Dari Illahi - CINDAI

Tempat di dalam poster akan berubah, teruskan berkunjung ke blog untuk maklumat terkini dari semasa ke semasa. Terima kasih.


Bila Nak Sedar?

Salam mahasiswa. Pesta konvo baru sahaja berlalu, namun ana ada sesuatu yang ingin dikongsikan berkisar tentang situasi beberapa hari yang lepas. Tengah hari itu ana makan di kafetaria kolej. Hari yang hujan tatkala nyanyian karaoke dari pesta konvo berkumandang menyekat perjalanan untuk pulang ke blok. Beberapa buah meja tidak jauh daripada meja ana dan sahabat ana dipenuhi warga kampus yang lain. Di sebuah meja di hadapan kami, tiga orang sahabat sedang menjamah makanan sambil menonton rancangan Raja Lawak melalui televisyen di kafe tersebut. Sedang khusyuk menonton itu, datanglah seorang lagi sahabat mereka yang putih bersih wajahnya, berkopiah, dan berselipar getah. Kelihatan di tangannya sekaki payung, mungkin meredah hujan dari asrama untuk makan tengahari di sini. Dia menyertai sahabat-sahabatnya yang lain di meja itu.
Ana dan sahabat ana juga terus makan sementara menunggu hujan berhenti. Tidak berapa lama kemudian, datang pula sepasang kekasih. Mungkin mereka hendak ke Pesta Konvo, tetapi terpaksa singgah di kafe sebentar kerana hari yang hujan. Mereka duduk di belakang kami. Juga menghadap televisyen sambil menjamah makanan. Mungkin bagi pembaca tidak ada apa yang menarik pada jalan cerita sebelum-sebelum ini. Memang tiada yang menarik kerana ia baru sahaja hendak bermula apabila azan Zohor berkumandang dari surau kolej. Ketika inilah, pada saat inilah, situasi yang berlaku di depan mata ana menarik minat ana untuk menaip di sini. Apa yang berlaku? Guruh berdentumkah? Kilat menyambar pokok kelapa di hadapan kafekah? Apa dan apa?
Sebenarnya, selepas azan itu, warga kolej yang duduk di meja hadapan tadi (yang putih bersih wajahnya, berkopiah dan berselipar getah) bangun. Walaupun ana duduk agak jauh, tapi ana dapat mengagak dia sedang mengajak sahabat-sahabatnya yang lain ke surau. Bersungguh-sungguh dia mengajak, akhirnya seorang sahabatnya bangun. Ana ingatkan sahabatnya ingin mengikutnya ke surau, rupa-rupanya selepas itu dia duduk kembali menghadap televisyen. Lama ana memerhati, lama juga dia memujuk tiga orang sahabatnya itu agar berjemaah di surau bersama-sama. Sahabat yang mengajak itu (walaupun ana duduk jauh) seperti memberitahu lebih baik solat di surau ketika hujan begini, daripada basah lencun ketika sampai di asrama nanti. Dia tidak berputus asa, menunggu sahabat-sahabatnya bangun, tetapi mereka tetap duduk di situ. Ana hairan juga kerana dua orang sahabat yang lain pun agak berat punggung hendak bangun. Akhirnya sahabat yang mengajak itu beredar setelah memberitahu dia ke surau dahulu dan berharap agar mereka naik ke surau kemudian. Sampai habis rancangan Raja Lawak dan sampai kurang lebatnya hujan, mereka tidak menyusul ke surau sebaliknya pulang ke bilik. Ana yang memerhati pun boleh terasa hati.
Nah, penangan apa ini? Ana memang tidak akan putus-putus menerangkan padahnya hedonisme kepada masyarakat khususnya mahasiswa. Hebatnya hedonisme yang telah menyebabkan masyarakat semakin kurang ke ke masjid dan surau untuk solat berjemaah. Hedonisme menyebabkan masyarakat malu untuk melakukan kebaikan. Masjid-masjid kini sepi (bak kata orang, lebih banyak tiang daripada jemaah) kecuali tibanya hari-hari kebesaran Islam, khasnya Ramadhan. Pihak pentadbiran kampus pula tidak putus-putus meminta mengadakan kempen yang boleh memupuk semangat cintakan masjid.  Itu belum lagi hal melewat-lewatkan waktu solat kerana terlalu 'khusyuk' dengan program. Namun, seandainya minda mahasiswa masih di takuk lama, sebanyak manapun kempen yang dibuat, sampai bila-bila pun begitulah keadaannya. Bila mahu sedar?
P/S: Peringatan buat diri sendiri dan sahabat-sahabat seperjuangan. Jom ajak sahabat-sahabat ke masjid, sama-sama saling 'topup' iman.


CINDAI: Cinta - Nikmat ALLAH Yang Letaknya di Hati

UTM Skudai, 21 Mac 2009:
 Program sempena Kempen Mahasiswa Sedar 2009 (MAHAR '09), Seminar Cintaku Dari Illahi (CINDAI) telah diadakan di Dewan Seminar, Aras 4, CICT UTM Skudai pada pagi ini. Program ini yang berjaya menarik perhatian hampir 270 orang mahasiswa UTM bermula dengan sesi pendaftaran pada pukul 8.30 pagi. Pada jam 9.00 pagi, penceramah yang dijemput khas dari Masjid Sultan Ismail (MSI), iaitu
Ustaz Mohd Ismail Bin Mustari
 memulakan sesi pertama pembentangan kertas kerja bertajuk "Perkahwinan Semasa Belajar Antara Pro dan Kontra". Pembentangan kertas kerja bertambah menarik apabila penceramah menceritakan pengalaman beliau sendiri sebagai seorang mahasiswa yang berkahwin di alam pengajian ketika menuntut di Universiti al-Azhar, Mesir.

Selepas minum pagi, sesi kedua pembentangan kertas kerja bermula pada pukul 11.30 pagi, didahului dengan sesi soal jawab antara peserta dengan penceramah. Pelbagai soalan menarik dilontarkan oleh para peserta yang ingin memahami lebih lanjut mengenai isu perkahwinan semasa belajar. Penceramah turut menerangkan fungsi hati sebagai magnet yang menarik rezeki, hidayah, keberkatan, ketenangan, kesihatan, syurga, neraka, sakit, bencana, di'ayah, rasa sayang dan juga rasa benci.

Para peserta yang hadir turut disajikan dengan persembahan video klip nasyid De'Hearty, "Permata Yang Dicari", di penghujung program. Pengarah MAHAR'09 merangkap pengarah CINDAI, saudara
Mohd Affendi Bin Ismail
, mengucapkan terima kasih yang tidak terhingga kepada peserta yang hadir dan mengharapkan maklum balas daripada para peserta bagi meningkatkan mutu program pada masa hadapan. Semua ahli jawatankuasa program CINDAI dan MAHAR menyatakan penghargaan kepada peserta yang menghadiri program dan berharap agar program seperti ini terus mendapat sambutan yang memberansangkan pada masa akan datang.
Sumber:
MAHAR '09


CINDAI - UPDATED!


Dialog dan Diskusi

Salam mahasiswa. Maaf dah lama tak update blog. Agak sibuk dengan urusan MAHAR dan CINDAI. Tambahan lagi, laptop sudah mula bermasalah. Ana tidak tahu kenapa ana tidak dapat meng'update' blog yang ana handle melalui laptop ana, sekarang ini pun ana meminjam laptop sahabat untuk meng'update' blog
JAKERS
 dan mengambil sedikit kesempatan untuk memberitahu pembaca situasi terkini.

Insya'ALLAH pada malam ini akan diadakan Dialog Kebajikan Pelajar bersama MPP UTM di DK8 N24 bermula pada pukul 8.00 malam. Pada malam yang sama, di DK7 N24 turut diadakan Diskusi Dunia Baru Mahasiswa bermula pukul 9.00 malam. Semua mahasiswa UTM dijemput hadir ke kedua-dua program.


Diskusi: Dunia Baru Mahasiswa


Husnuzhon, husnuzhon~

Salam. Alhamdulillah, akhirnya setelah puas mencari dan meneliti, ana da jumpa apa yang menyebabkan laptop ini tidak dapat 'bekerjasama' dengan blogger dan ana mula mengesyaki sesuatu. Ish, husnuzhon hasunah...Alhamdulillah, juga da dapat keluarkan balik banner 'Student Power'.
Insya'ALLAH lepas ni ana akan lebih berhati-hati memandangkan ana handle banyak blog. Wallahu'alam.


Masa Ana == Masa Orang Lain

Salam mahasiswa. Hari yang paling memenatkan. Malam tadi, ana dan sahabat-sahabat menyiapkan assignment yang akhirnya tidak siap. Salah diri masing-masing juga kerana mengambil mudah tugasan yang diberi. Lewat 12 tengah malam, tugasan masih tak siap sepenuhnya, ada beberapa bahagian yang nampak samar-samar dan tidak difahami. Hari yang hujan pula menyekat pergerakan. Beberapa orang junior telah pun meredah hujan lebih awal, kira-kira pukul 11.24 malam, pada masa itu ana melihat jam telefon bimbit. Akhirnya kata putus diberi oleh ketua kumpulan, esoknya iaitu hari ini sebelum jam 12 tengah hari, semua soalan akan dikumpulkan, dan ana yang akan menghantar tugasan tersebut melalui e-mail kepada pensyarah. Cubalah apa cara sekalipun, asalkan tugasan tersebut siap.
Ana dan seorang sahabat ana pun balik ke bilik masing-masing, meredah hujan yang telah sedikit reda. Alhamdulillah, sampai di bilik, ana pun memulakan kerja mengedit sticker dan banner, tetapi hingga lewat 2 lebih pagi, sticker masih tidak siap direka kerana masalah laptop yang agak lambat. Mungkin kerana saiz sticker yang agak besar atau mungkin juga kerana ana ini jenis yang malas menutup laptop berhari-hari. Kerana terlampau penat, ana pun mengambil keputusan untuk tidur setelah jam hampir 3 pagi.
Esoknya, ana bersama seorang senior ke kuliah hadith di masjid. Elektrik tiada. Seronok pula rasanya kuliah pagi ini kerana suasana seperti berada di kampung-kampung dengan cahaya yang samar-samar. Walaupun pada mulanya hanya ada beberapa orang, lama-kelamaan mahasiswa semakin bertambah. Mendengar kuliah tentang tawakkal kepada ALLAH s.w.t pagi ini memberi kekuatan kepada diri untuk sentiasa yakin dengan bantuanNYA.
Usai kuliah pagi ini, ana dan senior ana segera membeli sarapan di arked. Agak bergegas juga kerana ana memberitahu senior tentang tugas-tugas yang belum selesai di bilik. Baru beberapa langkah ana menuruni tangga arked untuk menuju ke motosikal, telefon bimbit ana bergetar. Ana memang jenis yang kurang rajin menukar profil telefon bimbit ana, hingga kadang-kadang sampai dua hari telefon bimbit berada dalam profil 'shut up!'. Mesej diterima bertanyakan tentang perkembangan sticker dan banner. Terkedu ana kerana sticker pun belum siap apatah lagi banner yang ana tak ada templatnya. Ana memberitahu situasi ana yang harus mengutamakan tugasan yang diberikan oleh pensyarah ana terlebih dahulu berbanding sticker dan banner tersebut. Ana tidak lupa untuk meminta sahabat itu menghantar templat banner ke e-mail. Selepas solat jumaat, due nya. Alhamdulillah, boleh lah ana menyelesaikan tugasan pensyarah sebelum jam 12 tengahari.
Sampai di bilik, ana terus menghadap laptop sambil menjamah kuih. Berusaha menyiapkan sticker dalam keadaan laptop yang agak lambat sedangkan memorinya masih banyak kosong. Beberapa kali ana 'jauh hati' pada laptop ana tersebut kerana masa sudah terlalu suntuk. Eh, tadi ana kata ana utamakan tugasan pensyarah, tapi kenapa sekarang ana uruskan sticker pula? Sebab ana belum dapat lagi bahagian sahabat-sahabat yang lain, bahagian ana sudah selesai kecuali menunggu program yang tertinggal di laptop sahabat. Hendak minta pada sahabat supaya dihantar melalui e-mail, wifi pula bermasalah. Alhamdulillah, 2 bentuk sticker dah siap, terpulanglah kepada sahabat itu untuk memilih. Banner pula terpaksa tunggu e-mail daripada sahabat tersebut.
Pukul 11 lebih, ana masih belum dapat bahagian tugasan daripada sahabat. Naik risau juga ana kerana tinggal kurang sejam lagi due nya. Ana mesej sahabat tersebut, tidak lama kemudian dia membalas dan meminta ana keluar mengambil softcopy tugasan. Ana segera membuka fail tugasan yang dimaksudkan. Sudah 11.30 pagi. Hanya ada beberapa puluh minit untuk ana compilekan dan 'pdf'kan. Banyak juga bahagian yang terpaksa dipotong kerana lebih empat muka surat. Sepuluh minit sebelum jam 12.00, fail tersebut ana compress dalam bentuk .rar. Yahoo!Mail dibuka. Beberapa kali ana cuba untuk attach fail tersebut tetapi gagal. Hampir putus harapan ana kerana jam sudah menunjukkan tepat pukul 12.00 tengahari. Ana mesej sahabat ana memberitahu keadaan Yahoo!Mail yang bermasalah. Selepas sahaja ana mesej, fail tersebut berjaya diattach. Alhamdulillah, berjaya juga ana hantar ke e-mail pensyarah tersebut walaupun agak lewat beberapa minit.
Ana sambung kerja untuk mereka banner, tetapi buntu juga kerana tiada templat. Ana mesej sahabat ana, sama ada dia telah menghantar templat ke e-mail. Mula-mula dia kurang faham, rupa-rupanya dia terlupa. Hendak dihantar melalui e-mail pun susah juga kerana internet yang bermasalah. Kelam-kabut juga ana mencari jalan untuk menyelesaikan masalah banner tersebut. Akhirnya ana hubungi seorang sahabat yang berkenaan. Ana tanya saiz banner dan kod warna templat banner tersebut. Alhamdulillah, selesai satu masalah. Akan tetapi, masa sudah agak suntuk. Berhempas-pulas ana menyiapkan banner tersebut sambil membalas mesej-mesej sahabat yang masuk ketika sedang agak kekalutan. Kalau ikutkan hati, ana tidak mahu melayan mesej-mesej tersebut kerana ada perkara penting yang perlu ana selesaikan secepat mungkin. Astaghfirullah, banyak kali ana beristighfar kerana berbagai-bagai perasaan dan bisikan mula mencucuk hati yang sedang berada dalam tekanan.
Hampir jam 2.30 petang, sahabat ana menghubungi ana bertanyakan perkembangan sticker dan banner. Hampir siap, tapi ana tidak dapat membantu dalam urusan mencetak sampel. Mesin pencetak ana telah kehabisan dakwat. Maka, keputusan dibuat; sahabat ana itu yang akan mencetaknya dan seterusnya membawa sampel itu untuk dinilai oleh pihak atasan. Ana segera bersiap dan bergerak ke bangunan persatuan pelajar untuk menghantar softcopy, kebetulan ana ada mesyuarat di kawasan berdekatan pada pukul 2.30 petang.
Alhamdulillah, dah selesai urusan sticker dan banner. Sepatutnya petang ini ana dan sahabat-sahabat MPP bersama-sama ke Melaka untuk menyertai Kursus Pengurusan Organisasi, namun ana minta pengecualian untuk jabatan ana agar gerak kerja program yang sedang berjalan tidak terjejas dengan bilangan kami yang agak sedikit. Alhamdulillah, persetujuan dicapai asalkan jabatan menghantar seorang wakil. Seorang sahabat ana telah pun berada di sana. Mohon kemaafan pada sahabat-sahabat lain kerana tidak dapat bersama-sama antum. Harapan ana, apa yang dipelajari di sana boleh dikongsi bersama-sama kami di sini apabila antum kembali kelak.
Selesai perbincangan selama hampir tiga jam yang agak memeningkan kepala dan memenatkan otak, ana dan senior kembali ke kolej. Ada aktiviti lain pula selepas itu. Tidak cukup masa ana untuk terus menaip. Ya ALLAH, adakah masa ana betul-betul tidak cukup atau ana yang kurang mahir menguruskan masa?
Semua orang diberikan masa 24 jam, tidak lebih dan tidak kurang. Kebijaksanaan seseorang menguruskan masa apatah lagi yang begitu banyak terlibat dengan aktiviti menentukan capaian matlamatnya dalam sehari. Kadang-kadang orang perlukan jadual seharian tetapi berapa ramai yang mematuhi jadual? Apa yang mampu ana kongsi adalah, kurangkan rehat kerana tanggungjawab kita lebih banyak daripada masa yang kita ada. Wallahu'alam.
"Demi masa! Sesungguhnya manusia itu berada dalam kerugian. Kecuali orang-orang yang beriman dan beramal soleh. Dan berpesan-pesan dengan kebenaran dan berpesan-pesan dengan kesabaran".
 (Surah Al-Asr: 1-3)


"Masihkah Suci?"

Salam mahasiswa. Pesta Konvokesyen sedang berlangsung di UTM dan baru-baru ini pelbagai isu tentang pesta konvo telah ana dengar. Entah kenapa beberapa hari kebelakangan ini macam-macam cerita tentang pesta konvo keluar di mana-mana. Kenapa isu pesta konvo begitu panas? Kenapa mesti dipertikaikan sedangkan ia satu keramaian untuk meraikan pelajar yang bakal menerima sijil graduasi pada hari ini?
Sebenarnya isu pesta konvo telah lama membara sejak bertahun-tahun lamanya, mungkin baru tahun ini baranya menyala dan kehangatannya mula terasa. Pesta konvo yang sepatutnya menjadi medan untuk keluarga pelajar yang bergraduasi berkongsi kegembiraan kadang-kadang terbabas dari matlamat dengan adanya aktiviti-aktiviti yang kurang intelektual. Baru malam tadi, kupasan tentang dunia mahasiswa kini dikongsi dalam Forum Perdana Hal Ehwal Islam, "Masihkah Suci?" oleh ahli-ahli panel yang tidak asing lagi di kalangan masyarakat. Tentang mahasiswa yang hatinya sudah kurang bersih, jiwanya sudah kurang suci, dicemari idealisme Yahudi Zionis hingga kadang-kadang dalam tidak sedar mereka sebenarnya sedang diperalatkan oleh Yahudi Zionis dari jauh.
Sejauh mana hati itu terusik dengan peristiwa yang berlaku di Palestin nun jauh di bumi Anbiya'? Aktiviti yang diadakan untuk beberapa hari ini dan akan datang menggambarkan segala-galanya. Tatkala saudara kita dibedil mortar dan peluru, kita seolah-olah tidak tersentuh langsung dengan nasib mereka, terus lalai dalam dunia hiburan yang menggila. Seronoknya bersatu menyokong penuh kugiran pilihan hati, tak peduli untuk bersatu memboikot barangan Yahudi Zionis. Seronoknya terloncat-loncat dan memekik bersama-sama tatkala anak kecil Palestin di sana sudah tidak bermaya dan hilang suara untuk meminta secebis simpati.
"Barang siapa yang tidak peduli akan nasib saudara muslimnya maka dia bukan daripada golongan mereka."
 (HR Bukhari dan Muslim)
Panel juga tidak lupa menyentuh bab batas pergaulan dan aurat. Batas pergaulan dalam berprogram sudah tidak jelas dek ditelan lalang-lalang modenisasi. Bekerjasama sambil bersenda gurau dan bertepuk tampar lebih seronok daripada menjaga adab sopan ketimuran. Kalau ditegur demi kamu-saudara-ku, terus dicap sebagai kamu-kolot-dan-ketinggalan-zaman. Tidak sedar bahawa yang dikatakannya kolot itu adalah apa yang dia pegang selama ini, entah ke mana hilangnya sensitiviti. Batas aurat juga sudah tidak difahami. "Aku bertudung! Aku tutup semua, apa lagi yang tak betulnya?" Sejauh mana kamu menutup semua? Sejauh mana kamu faham batas aurat itu? Aduh, dunia ini semakin tenat.
Tenat yang bertambah-tambah dengan isu kurangnya interaksi dengan kitab suci al-Quran dewasa ini. Ber'sms' dan bergayut sampai pukul 3.00 pagi adalah sangat biasa dan kalau tak buat, tak seronok. Tapi kalau nak bangun malam untuk Qiamullail dan taddabur al-Quran sudah menjadi keberatan. Malu nak buat kebaikan, takut nanti sahabat-sahabat cakap alim sangat. Malu nak bersujud dan menangis di hadapan Pencipta, tapi tanpa segan silu menangis apabila ada peserta realiti TV yang diminati terkeluar pada hujung minggu. Jauhnya hedonisme mengubah pemikiran mahasiswa kadang-kadang tidak disedari oleh sesetangah pihak, bahkan perkataan hedonisme itu sendiri pun tidak difahami maksudnya. Banyaknya kesan buruk hedonisme tidak nampak kerana butanya hati. Sedangkan semua ini adalah propaganda Yahudi Zionis untuk menakluki dunia, untuk menguasai mental dan fizikal masyarakat secara halus. Siapa yang untung? Namun, ana bersyukur kerana masih ada segelintir manusia yang kuat dalam perjuangan ini, semoga sentiasa dalam lindunganNYA, tetapi bila agaknya segelintir manusia ini akan menjadi segerombolan mahupun setinggi gunung-ganang? Bak kata Prof. Izi, "renung-renungkan dan selamat beramal."
"Sesungguhnya orang yang beriman itu ialah mereka beriman kepada Allah dan Rasul-Nya kemudian tidak ragu-ragu berjihad dengan harta dan nyawa mereka. Mereka itulah golongan mukmin yang benar."
 (Surah al-Hujurat, ayat 15)
P/S: Tergeletek hati apabila mendengar bicara juruhebah yang mewar-warkan tentang pertandingan Battle of the Band sejurus selepas forum malam tadi biarpun telah disindir sinis oleh ahli panel ketika forum.


Salam Maulidur Rasul


Suara MPP: Beri Peluang MPP Tunjuk Kredibiliti

Oleh Ainal Marhaton Abd Ghani
rencana@hmetro.com.my
MAJLIS Perwakilan Pelajar (MPP) di institusi pengajian tinggi awam (IPTA) sering menjadi perhatian bukan saja warga universiti tetapi media dan masyarakat.
Sebagai barisan kepemimpinan MPP, mereka bertanggung jawab menunaikan segala yang dijanjikan ketika pilihan raya kampus.
Yang Dipertua (YDP) MPP, Universiti Malaysia Pahang (UMP), Mohamad Suffi Kamari, berkata MPP perlu menggalas tanggungjawab melaksanakan semua agenda mahasiswa yang direncanakan.
Menurutnya, MPP perlu memberi keutamaan kepada setiap isu dan agenda mahasiswa yang diutarakan.
"Sebagai pemimpin, kita perlu bijak merancang agenda masing-masing agar segala permasalahan terutama kebajikan mahasiswa tidak terabai.
"Kita tidak perlu menjadi pemimpin stereotype, bergerak dengan lagak kepemimpinan yang sempit idealismanya dan tidak berani mencabar status quo," katanya.
Oleh itu, menurut Suffi, pihak pengurusan tertinggi universiti dan Jabatan Hal Ehwal Pelajar & Alumni (JHEPA) perlu menyediakan ruang kepada MPP untuk menunjukkan kredibiliti diri dan melatih mereka dengan sifat kepimpinan yang berdaya saing.
"Di sinilah bermulanya proses pemimpin mahasiswa merungkai semangat perjuangan membetulkan keadaan sebagai 'check and balance' ke arah pembentukan pemimpin yang benar-benar berkualiti dan berkesan.
"Saya tidak bercakap hanya mengenai rutin harian kehidupan sebagai MPP dan aktiviti yang dilaksanakan tetapi ruang lingkup peranan pemimpin mahasiswa harus lebih daripada itu," katanya.
Menurutnya, pihak universiti tidak perlu takut dengan perubahan dan mengelak untuk menerima hakikat hakikat bahawa barisan MPP sudah matang dan bersedia menyumbang idea mengikut idealisme tersendiri demi memajukan universiti.
"Kita sayangkan negara dan kita perlukan suara-suara yang membina bagi membantu memajukan Malaysia menuju landasan yang betul," katanya.
Sehubungan itu, katanya, barisan MPP UMP sedaya upaya melakukan yang terbaik untuk memenuhi agenda mahasiswa tanpa melanggar batas dan undang-undang universiti.
"Kami komited tiada kompromi dan dolak-dalih dalam menentukan hala tuju mahasiswa terutama dari sudut kebajikan.
"Dengan sokongan padu Dekan JHEPA, Profesor Dr Abdul Jalil Borham, saya optimis inilah masanya MPP UMP mengorak langkah bagi menentukan pelan strategik kepimpinan mahasiswa yang mampu meniupkan suntikan semangat dan menentukan hala tuju kepimpinan negara Malaysia di masa hadapan," katanya.
Oleh itu, sebagai YDP, Mohamad Suffi berharap mahasiswa tidak retorik dengan slogan yang tidak relevan sebaliknya bertindak demi merealisasikan apa yang kita inginkan.
"Dengan hanya tinggal lapan bulan sebelum dibubarkan untuk pemilihan semula, MPP UMP tidak perlu menjadi pengikut semata-mata tetapi tampil ke hadapan menghadapi kehidupan yang semakin mencabar.
"Pemimpin mahasiswa harus berani menyatakan kebenaran untuk membetulkan keadaan dan tenang menerima setiap kritikan atas kelemahan diri kita sebagai manusia," katanya.


Syukran Sahabat

Salam mahasiswa. Alhamdulillah, beberapa hari yang sibuk telah berlalu. Kini, tumpuan beralih ke Digital Signal Processing. Ana dan sahabat-sahabat perlu (lebih kepada mesti) menyiapkan tugasan yang diberikan oleh Dr. Musa sebelum 23 Mac 2009. Bersyukur kepada ALLAH kerana mempunyai sahabat-sahabat yang memahami kesibukan diri dengan amanah dan komitmen, sebak dan terharu dengan keprihatinan antunna. Diri ini sering rasa bersalah kerana tidak mampu membantu banyak dalam menyiapkan apa-apa tugasan yang diberikan, bukan sahaja dari Dr. Musa, tetapi pensyarah-pensyarah yang lain. Ana amat mengharapkan sahabat-sahabat membantu ana dalam akademik, ana tahu ana tak akan ke mana tanpa bantuan sahabat-sahabat yang ana sayang kerana ALLAH.
Seringkali ana menilai keberuntungan diri memilik sahabat-sahabat seperti antunna, kerana tidak semua sahabat ana memiliki sahabat-sahabat yang memahami seperti antunna. Bukan sedikit di kalangan sahabat ana dalam organisasi yang menyatakan rasa sedih dan bersalah kepada sahabat-sahabat 'study group' mereka kerana sering 'meminggirkan diri' daripada perbincangan kumpulan. Malah ada yang memberitahu diri mereka sering dimarahi oleh sahabat-sahabat yang kurang faham dengan amanah berat yang dipikul. Di sinilah perlunya sahabat-sahabat yang benar-benar tahu dan memahami diri kita, sahabat-sahabat yang betul-betul kasihkan kita bukan kerana perkara lain selain kerana cinta kepada Yang Menciptakan CINTA.
Dalam perjuangan sebagai dai'e juga memerlukan sahabat-sahabat yang memahami kita. Sahabat-sahabat yang faham akan menjamin tautan ukhwah. Sahabat-sahabat yang faham akan bersama-sama kita dalam kesusahan dan kesenangan. Jika ukhwah itu lemah, kita tak akan rasa indahnya persahabatan. Ana bersyukur kerana dalam melayari bahtera kehidupan ini, ada sahabat-sahabat di sisi ana yang sentiasa ingin mengukuhkan ikatan ukhwah itu. Sabda Rasulullah s.a.w:
"Tidaklah beriman seorang kamu selagi dia tidak mengasihi saudaranya sepertimana dia mengasihi dirinya".
 (HR Bukhari dan Muslim)
Sahabat, jazakallahu khairan kathira...Uhibbukum fillah.
-masih pening dengan blogger yang bermasalah-


Ahmadinejad Kecam Barat, Diplomat EU Keluar Dewan

(sumber: Utusan Malaysia-22 Apr)
GENEVA 21 April – Presiden Iran, Mahmoud Ahmadinejad hari ini menuduh Barat menggunakan Holocaust sebagai ‘alasan’ untuk melakukan kekerasan ke atas penduduk Palestin dan kecamannya itu telah menyebabkan semua pemimpin negara Kesatuan Eropah (EU) bertindak keluar dari dewan di mana persidangan antiperkauman anjuran Pertubuhan Bangsa-Bangsa Bersatu (PBB) diadakan, di sini.
Persidangan itu menjadi kecoh sejak dari awal lagi apabila dua penunjuk perasaan yang memakai rambut palsu berwarna-warni melontar hidung badut berwarna merah ketika Ahmadinejad memulakan ucapan sambil berdoa.
Sekumpulan pelajar Yahudi dari Perancis berkata, apa yang cuba disampaikan oleh Ahmadinejad adalah ‘sandiwara yang berlaku dalam persidangan ini’.
Insiden itu menyebabkan Ahmadinejad yang diberi penghormatan untuk berucap, terpaksa memulakan semula ucapan.
Beliau menyampaikan ucapan selama lebih setengah jam dengan melemparkan kritikan terhadap Amerika Syarikat (AS) dan Eropah yang didakwa membantu penubuhan negara Israel selepas Perang Dunia Kedua dengan mengorbankan penduduk Palestin.
“Mereka menggunakan kekerasan tentera untuk menjadikan seluruh penduduk negara itu (Palestin) kehilangan tempat tinggal atas alasan penderitaan yang dialami oleh Yahudi (semasa Holocaust),” katanya.
Kritikan beliau itu menyebabkan kira-kira 40 diplomat dari Britain, Perancis dan beberapa negara EU keluar dari dewan persidangan, malah mengancam untuk meninggalkan persidangan jika ia terus diselubungi dengan ucapan anti-Semitik dan retorik mengutuk Israel, insiden sama yang pernah berlaku pada persidangan serupa lapan tahun lalu di Afrika Selatan.
AS dan lapan negara Barat memulaukan persidangan tersebut semalam menjelang Hari Peringatan Holocaust Israel, kerana bimbang persidangan itu dapat berjalan secara adil.
Ahmadinejad turut menuduh Israel sebagai ‘rejim paling kejam dan kuat menindas’ selain menyalahkan pencerobohan AS ke atas Iraq sebagai salah satu konspirasi Zionis.
Kebanyakan retorik yang diutarakan beliau bukan perkara baru, namun masa dan profil persidangan ini mungkin membantut usaha pemulihan hubungan Iran dengan AS, terutama apabila Timbalan Duta AS ke PBB, Alejandro Wolff menyifatkan apa yang berlaku sebagai ‘pertunjukan Ahmadinejad.’
Penunjuk perasaan di luar bangunan persidangan melaungkan kata-kata kutukan dan tidak lama kemudian sekumpulan penyokong Israel dan Yahudi cuba menghalang Ahmadinejad dari memasuki bilik sidang akhbar. – AP
P/S: Subhanallah, berapa ramai pemimpin sebegini sekarang, yang berani menyuarakan kebenaran dan mempertahankan ad-Deen, yang bersedia untuk dicemuh biarpun menyedari dari awal lagi kesan tindakannya? Apabila direnung kembali perjalanan perkembangan Islam di zaman silam, tentangan yang dihadapi oleh Rasulullah S.A.W dan para sahabat sebenarnya lebih hebat daripada ini, tetapi kenapa tidak ramai yang mengerti?


Air Traffic Control - Anda Berani?

Salam. Walaupun dah lama berlalu, ana tetap nak berkongsi sebab ana rasa masih fresh lagi. Macam baru semalam je lagi. 7 April yang lepas, ana dan sahabat-sahabat sekelas telah membuat lawatan industri ke Jabatan Penerbangan Awam (Department of Civil Aviation), Lapangan Terbang Antarabangsa Sultan Ismail, Senai, Johor.
Trip yang bermula pada pukul 9 pagi itu diatur oleh sahabat sekelas, saudara Ahmad Fitry (Aum) bersama pihak DCA Senai, Kak Norazah. Lawatan yang berkaitan dengan Kejuruteraan Gelombang Mikro itu sedikit sebanyak turut berkait rapat dengan Pemprosesan Isyarat Digit. Banyak input yang ana dan sahabat-sahabat dapat melalui lawatan itu termasuklah tentang kegigihan seorang ibu beranak lima (Kak Norazah) dalam menjalankan tugas yang cukup memerlukan ketabahan dan bermain dengan amanah. Duduk menghadap radar yang lebih besar dari saiz skrin laptop memerlukan sifat kepekaan dan tanggungjawab yang tinggi memandangkan tugas ini bermain dengan nyawa manusia. Ana dan sahabat-sahabat sangat teruja mendengar kisah dari awal sampai kini Kak Norazah dalam bidang pekerjaannya, termasuklah kisah di Kolej Aviation ("menceburi bidang ini bermaksud adik-adik kena bersedia untuk berendam air mata", sebelum ini sangat susah untuk seorang wanita berada dalam area ini).
Pesan Kak Norazah pada kami, untuk berkecimpung dalam bidang Kawalan Trafik Udara, minat harus benar-benar tinggi kerana berada di tempat ini bukanlah sesuatu yang mudah. Jazakallah dan insya'ALLAH akak, kami akan pegang sampai bila-bila.
~~kerana ana juga minat Air Traffic Control~~

♥
Di dalam menara radar
Bersedia untuk berhadapan dengan kesan radiasi setiap hari?
Radar yang memaparkan 'kapal' keluar masuk ruang udara Johor
Kak Norazah yang sabar melayan soalan-soalan cepu emas budak baru belajar~
Antara 'kapal' yang menarik perhatian kami~ hehe


Barisan Kabinet Baru

KUALA LUMPUR, 9 April
 - Berikut ialah senarai penuh barisan Kabinet baru yang diumumkan oleh Perdana Menteri, Datuk Seri Najib Razak sebentar tadi.
PERDANA MENTERI:
 Datuk Seri Najib Tun Razak
TIMBALAN PERDANA MENTERI:
Tan Sri Muhyiddin Yassin
JABATAN PERDANA MENTERI:
Menteri:
1. Tan Sri Dr Koh Tsu Koon (Hal Ehwal Perpaduan & Pengurusan Prestasi)
2. Datuk Seri Mohamed Nazri Abdul Aziz (Hal Ehwal Perundangan dan Parlimen)
3. Tan Sri Nor Mohamed Yakcop (Unit Perancang Ekonomi)
4. Mejar Jeneral (B) Datuk Jamil Khir Baharom (Hal Ehwal Agama Islam)
Timbalan Menteri:
1. Datuk Liew Vui Keong
2. Datuk Dr. Mashitah Ibrahim
3. Datuk S.K. Devamany
4. Ahmad Maslan
5. T. Murugiah
KEMENTERIAN KEWANGAN:
Menteri: Datuk Seri Najib Tun Razak
Menteri II: Datuk Ahmad Husni Mohamad Hanadzlah
Timbalan Menteri:
1. Datuk Chor Chee Heung
2. Datuk Dr. Awang Adek Hussin
KEMENTERIAN PELAJARAN:
Menteri: Tan Sri Muhyiddin Yassin
Timbalan Menteri:
1. Datuk Dr Wee Ka Siong
2. Dr. Mohd Puad Zarkashi
KEMENTERIAN PENGANGKUTAN:
Menteri: Datuk Ong Tee Keat
Timbalan Menteri:
1. Datuk Abdul Rahim Bakri
2. Datuk Robert Lau Hoi Chew
KEMENTERIAN PERUSAHAAN, PERLADANGAN DAN KOMODITI:
Menteri: Tan Sri Bernard Dompok
Timbalan Menteri: Datuk Hamzah Zainudin
KEMENTERIAN DALAM NEGERI:
Menteri: Datuk Seri Hishammuddin Tun Hussein
Timbalan Menteri:
1. Datuk Wira Abu Seman Yusop
2. Jelaing anak Mersat
KEMENTERIAN PENERANGAN, KOMUNIKASI, KESENIAN DAN KEBUDAYAAN:
Menteri: Datuk Seri Utama Dr. Rais Yatim
Timbalan Menteri:
1. Datuk Joseph Salang Gandum
2. Senator Heng Seai Kie
KEMENTERIAN TENAGA, TEKNOLOGI HIJAU DAN AIR:
Menteri: Datuk Peter Chin Fah Kui
Timbalan Menteri: Noriah Kasnon
KEMENTERIAN KEMAJUAN LUAR BANDAR DAN WILAYAH:
Menteri: Datuk Seri Shafie Apdal
Timbalan Menteri:
1. Datuk Hassan Malek
2. Datuk Joseph Entulu anak Belaun
KEMENTERIAN PENGAJIAN TINGGI:
Menteri: Datuk Seri Mohd Khaled Nordin
Timbalan Menteri:
1. Datuk Dr. Hou Kok Chung
2. Datuk Saifuddin Abdullah
KEMENTERIAN PERDAGANGAN ANTARABANGSA DAN INDUSTRI:
Menteri: Datuk Mustapa Mohamed
Timbalan Menteri:
1. Datuk Mukhriz Mahathir
2. Datuk Jacob Dungau Sagan
KEMENTERIAN SAINS, TEKNOLOGI DAN INNOVASI:
Menteri: Datuk Dr. Maximus Ongkili
Timbalan Menteri: Fadillah Yusof
KEMENTERIAN SUMBER ASLI DAN ALAM SEKITAR:
Menteri: Datuk Douglas Uggah Embas
Timbalan Menteri: Tan Sri Joseph Kurup
KEMENTERIAN PELANCONGAN:
Menteri: Datuk Ng Yen Yen
Timbalan Menteri: Datuk Seri Sulaiman Abdul Rahman Abdul Taib
KEMENTERIAN PERTANIAN DAN INDUSTRI ASAS TANI:
Menteri: Datuk Noh Omar
Timbalan Menteri:
1. Datuk Johari Baharum
2. Datuk Rohani Abdul Karim
KEMENTERIAN PERTAHANAN:
Menteri: Datuk Seri Dr Ahmad Zahid Hamidi
Timbalan Menteri: Datuk Dr Abdul Latiff Ahmad
KEMENTERIAN KERJA RAYA:
Menteri: Datuk Shaziman Abu Mansor
Timbalan Menteri: Datuk Yong Khoon Seng
KEMENTERIAN KESIHATAN:
Menteri: Datuk Liow Tiong Lai
Timbalan Menteri: Datuk Rosnah Rashid Shirlin
KEMENTERIAN BELIA DAN SUKAN:
Menteri: Datuk Ahmad Shabery Cheek
Timbalan Menteri:
1. Datuk Razali Ibrahim
2. Wee Jeck Seng
KEMENTERIAN SUMBER MANUSIA:
Menteri: Datuk Dr S.Subramaniam
Timbalan: Datuk Maznah Mazlan
KEMENTERIAN PERDAGANGAN DALAM NEGERI DAN HAL EHWAL PENGGUNA:
Menteri: Datuk Ismail Sabri Yaakob
Timbalan Menteri: Datuk Tan Lian Hoe
KEMENTERIAN PERUMAHAN DAN KERAJAAN TEMPATAN:
Menteri: Datuk Kong Cho Ha
Timbalan Menteri: Datuk Lajim Ukin
KEMENTERIAN PEMBANGUNAN WANITA, KELUARGA DAN MASYARAKAT:
Menteri: Datuk Seri Sharizat Jalil
Timbalan Menteri: Datin Paduka Chew Mei Fun
KEMENTERIAN LUAR:
Menteri: Datuk Anifah Aman
Timbalan Menteri:
1. A. Kohilan Pillay
2. Datuk Lee Chee Leong
KEMENTERIAN WILAYAH PERSEKUTUAN:
Menteri: Datuk Raja Nong Chik Raja Zainal Abidin
Timbalan Menteri: Datuk M. Saravanan
Tahniah dan takziah. Selamat menjalankan tanggungjawab. Amanah sebagai pemimpin itu sangat berat. Sentiasa muhasabah diri untuk kebaikan ummah.
Daripada Abu Zar Al-Ghifari r.a katanya Nabi S.A.W menasihatinya dengan masalah kepimpinan.
"Sesungguhnya kepimpinan itu adalah suatu amanah dan pada hari kiamat ia merupakan suatu penghinaan dan penyesalan melainkan pemimpin yang melaksanakannya dengan penuh tanggungjawab dan melaksanakan tugas yang tertanggung di atas bahunya".


Doakan Kesejahteraan Buatnya

UTM Skudai :
 Satu kemalangan telah berlaku melibatkan Bas Fascinating Malaysia (Bas Sewa UTM ) dengan sebuah motosikal bertempat di Simpang 3, Jalan Taman Universiti - UTM -Desa Bakti. Mangsa, Zulkarnain Bin Jamaluddin,14 tahun, yang menaiki motosikal telah dilanggar oleh bas dan menyebabkan beliau koma sehingga ke hari ini.
Zulkarnain merupakan anak kepada pegawai keselamatan UTM, Pn Norhatifah Bte Yunus. Kejadian kemalangan berlaku apabila bas berkenaan dalam perjalanan menghala ke UTM daripada Taman Universiti, manakala adik Zulkarnain dalam perjalanan dari UTM menghala ke Kuarters Staf Desa Bakti UTM.
Akibat daripada kemalangan tersebut, adik Zulkarnain telah mengalami pendarahan yang banyak dari bahagian telinga dan hidung akibat hentakan kuat pada bahagian kepala. Sejurus selepas kejadian, beliau telah dikejarkan oleh ambulans UTM ke Pusat Kesihatan UTM untuk diberikan alat sokongan sementara dan rawatan oleh Dr Ismail Muhammad, Pengarah Pusat Kesihatan UTM sebelum dikejarkan ke Hospital Sultanah Aminah untuk rawatan selanjutnya.
Doktor di Wad ICU bahagian Ortopedik mengesahkan tulang kaki kiri beliau patah di 4 bahagian, manakala Wad ICU bahagian Neurologi mengesahkan terdapat 3 tompokan darah beku di bahagian kepala di samping keretakan pada bahagian kiri tempurung kepala beliau.
Pengarah Keselamatan UTM, En Halim Bin Adam bersama beberapa kakitangan keselamatan UTM telah membuat lawatan terhadap adik Zulkarnain dan anggota keluarganya di Hospital Sultanah Aminah, Johor Bahru. Dalam lawatan Pengarah Masjid Sultan Ismail UTM , Dr Azhar Muhammad telah memperingatkan mahasiswa dan mahasiswi supaya lebih berhati-hati ketika memandu kenderaan. Beliau juga mengatakan, kawasan berkenaan telah kerapkali berlaku kemalangan.
Presiden PMIUTM, Mohd Amin Bin Mohd Hamami menyeru kepada pihak UTM selaku Universiti yang mempunyai ramai Jurutera pakar agar dapat memperbaiki sistem keselamatan lalulintas di simpang tersebut. Rekod kemalangan telah banyak disimpan tetapi tindakan memperbaiki sistem keselamatan lalulintas masih belum nampak.
Sejak kejadian tersebut juga, adik Zulkarnain telah berada dalam keadaan koma dan tidak sedarkan diri. Pendarahan masih terus berlaku di bahagian hidung menyebabkan beliau terpaksa bergantung kepada alat bantuan pernafasan di wad kecemasan berkenaan.
PMIUTM mewakili keluarga Pn Norhatifah Yunus memohon kepada warga UTM agar dapat mendoakan keselamatan dan kesembuhan anaknya yang kini berada dalam keadaan kritikal dan koma di Hospital Sultanah Aminah.
Sumber:
 PMI UTM


Forum Aku Dibius Cinta


Kenapa Manusia Begini?

Salam. Sekadar melontarkan persoalan yang bermain di hati saat ini.
Kenapa tak ramai orang suka benda baik? Kenapa manusia ciptaan ALLAH yang sukakan kebaikan memerangi benda yang baik? Kenapa manusia tak sedar sesuatu yang baik itu adalah untuk kebaikan mereka sendiri? Kenapa manusia sudah semakin lupa kepada Yang Menciptakan mereka? Kenapa hati yang buta tidak berusaha untuk celik?
RABB yang Maha Pemurah yang telah mengajarkan Al-Qur’an
DIA telah menciptakan manusia
Mengajarnya pandai berbicara
matahari dan bulan beredar menurut perhitungan
Dan tumbuh-tumbuhan dan pohon-pohonan kedua-duanya tunduk kepada NYA
Dan ALLAH telah meninggikan langit dan Dia meletakkan neraca (keadilan)
Dan ALLAH telah meratakan bumi untuk makhluk(NYA)
Maka Nikmat RABB kamu yang manakah yang akan kau dustakan lagi?
(QS.Ar-Rahman)


KRIS '09 - Sumbangan Anda Dialu-alukan

Assalamualaikum warahmatullahi wabarakatuh.
Meniti alam yang mencurah pelbagai rasa, Sarawak berteriakan menanti. Jaringan ISLAM perluaskan! Ayuh! MISI memperhebatkan dakwah!!!!!!
Sorotan sejarah dan keratan akhbar, banyak memaparkan kisah-kisah anak-anak remaja kini yang diserangi penyakit "misteri", hingga mereka lupa siapa diri mereka.
Ada yang hingga lupa bahawa "solat itu adalah tiang agama". Yang dahsyatnya, ada yang tidak tahu apa itu "syahadah". Na'uzubillah. Lagi-lagi di bumi Kenyalang.
Cabaran anak-anak remaja Islam adalah hebat. Berhadapan dengan budaya asing. Hingga buta pada intipati keISLAMan yang sebenar, ISLAM yang syumuliah, alamiah, waqi'ah dan lain-lain . Anutan ISLAM mereka menjadi ISLAM Sekularisme. ISLAM Liberalisme. Malah yang dasyatnya, tak tahu apa maksud ISLAM.
Atas ini, YAYASAN AMAL, JABATAN AGAMA ISLAM SARAWAK dan PERSATUAN MAHASISWA ISLAM SARAWAK mengambil inisiatif untuk mengelola KEM REMAJA ISLAM 2009 di MIRI.
Intipatinya: InsyaALLAH, Sahabat dan sahabiah yang dirahmati ALLAH, pada 29/5/2009 - 2/6/2009 , Yayasan AMAL Malaysia cawangan Sarawak dengan kerjasama Jabatan Agama ISLAM Sarawak, dan Persatuan Mahasiswa Islam Sarawak (PERMIS) akan menganjurkan KEM REMAJA ISLAM 2009, di MIRI.
Sebarangan maklumat boleh sahaja berhubung terus dengan Saudara Mohamad Syukrani pada talian 019-8832372 atau email
syukrans@gmail.com
 atau Saudari Haleeda Untong pada talian 0168315145 atau email
ida_leeda@yahoo.com
Kami juga berasa rendah hati untuk memohon sumbangan untuk kelancaran Program KEM REMAJA ISLAM 2009 , bolehlah terus menyumbang ke:
Akaun Bank Islam
Yayasan Amal Malaysia Cawangan Sarawak Unit Miri
Nombor akaun:
11022010032002
Segala budi baik pihak tuan, amatlah kami hargai. Sehubungan dengan itu, diharap pihak tuan boleh memaklumkan jumlah yang telah dimasukkan kepada individu berikut untuk mempermudahkan segala urusan kelak:

Saudara Zhaharudin di talian
0133190529
Saudari Maliana di talian
0196006925
atau klik :
http://kris-09.blogspot.com/
Jazakumullahu khair.
Wallahu'alam.


Maru Si Comel - Khas Buat Meowkusayang

Salam. Pelik pula post ana kali ini. Bukan apa, kerana terlalu geram melihat keletahnya di youtube petang tadi, ana dah mendownload 3 klip tentangnya di youtube. Jangan terkejut kalau ana katakan video si Maru ini pernah mendapat YouTube Video Awards Japan 2008, malah pemiliknya siap menyediakan blog khas untuk Maru. (
Klik sini
)
Maru dan trofi yang diterima
P/S: Terubat juga rindu pada kucing di rumah. :)